cyanic-selkie/wikianc huggingface dataset:
ഷൂട്ടിംഗ്
ഷൂട്ടിംഗ് മത്സരം
മത്സര സ്വഭാവമുള്ള റൈഫിൾ ക്ലബ്ബുകൾ 19ആം നൂറ്റാണ്ടിൽ തന്നെ പലരാജ്യങ്ങളിലും രൂപീകരിച്ചിട്ടുണ്ട്. ഉടനെ തന്നെ അന്താരാഷ്ട്ര ഷൂട്ടിംഗ് മത്സരങ്ങളും സംഘടിപ്പിക്കപ്പെട്ടു. 1896 മുതൽ ഷൂട്ടിംഗ് ഒളിമ്പിക്‌സ് മത്സരഇനമായി. 1897 മുതൽ ഷൂട്ടിംഗ് ലോക ചാംപ്യൻഷിപ്പും സംഘടിപ്പിക്കപ്പെട്ടു. ഒളിമ്പിക്, ഒളിമ്പിക് ഇതര റൈഫിൾ, പിസ്റ്റൾ, ഷോട്ട്ഗൺ, ടാർഗറ്റ് ഷൂട്ടിംഗ് മത്സരങ്ങൾ എന്നിവയുചെ ഭരണസമിതി ഇന്റർനാഷണൽ ഷൂട്ടിംഗ് സ്‌പോർട് ഫെഡറേഷൻ ആണ്. എങ്കിലും, നിരവധി ദേശീയ, അന്തർദേശീയ ഷൂട്ടിംഗ് മത്സരങ്ങൾ മറ്റു ചില സംഘടനകളുടെ നിയന്ത്രണത്തിലും സംഘടിപ്പിക്കപ്പെടുന്നുണ്ട്. ദൂരം, ടാർഗറ്റിന്റെ സ്വഭാവം, ലഭ്യമായ സമയം, ആവശ്യമായ കൃത്യത എന്നിവയ്ക്കും ഉപയോഗിക്കുന്ന തോക്കിനും അനുസരിച്ച് ഷൂട്ടിംഗ് തന്ത്രങ്ങൾ വ്യത്യാസമുണ്ട്. റൈഫിൾ ഉപയോഗിക്കുമ്പോൾ ശ്വാസവും സ്ഥാനവും പ്രധാന പങ്ക് വഹിക്കുന്ന ഒരു ഗെയിമാണിത്. യുദ്ധസമാനമായ ചില ഷൂട്ടിംഗ് മത്സരങ്ങളും ഇന്റർനാഷണൽ പ്രാക്ടിക്കൽ ഷൂട്ടിംഗ് കോൺഫെഡറേഷൻ പോലുള്ള സംഘടനകൾ നടത്തുന്നുണ്ട്. കമിഴ്ന്ന് കിടന്നും മുട്ടുകുത്തി ഇരുന്നു നിവർന്ന് നിന്നുമുള്ള പൊസിഷനുകളിൽ ഷൂട്ടിംഗ് മത്സരങ്ങൾ നടക്കുന്നുണ്ട്.
അവലംബം
വർഗ്ഗം:കായികം
ക്ലോണ്ടൈക്ക്
2022-ൽ പുറത്തിറങ്ങിയ ഉക്രേനിയൻ ചലച്ചിത്രമാണ് ക്ലോണ്ടൈക്ക്. മെറീന എർ ഗോർബാച്ചാണ് ഈ ചിത്രത്തിന്റെ സംവിധാനവും എഡിറ്റിംഗും നിർവ്വഹിച്ചിരിക്കുന്നത്. ഉക്രൈനിലെ ഡോൺബാസിലെ യുദ്ധസമയത്തും മലേഷ്യൻ എയർലൈൻസ് ഫ്ലൈറ്റ് 17-ന്റെ അപകടത്തിനിടയിലും ഉക്രേനിയൻ-റഷ്യൻ അതിർത്തിക്ക് സമീപം താമസിക്കുന്ന ഇർക്ക എന്ന ഗർഭിണിയായ സ്ത്രീയായി ഒക്സാന ചെർകഷിനയാണ് ചിത്രത്തിൽ അഭിനയിക്കുന്നത്. ക്ലോണ്ടൈക്ക് 2022 ജനുവരി 21-ന് സൺഡാൻസ് ഫിലിം ഫെസ്റ്റിവലിൽ പ്രദർശിപ്പിച്ചു. ഈ ഫെസ്റ്റിവലിൽ സംവിധാനത്തിനുള്ള ലോക സിനിമാ വിഭാഗത്തിൽ വിജയിച്ചു. ബെർലിൻ ഇന്റർനാഷണൽ ഫിലിം ഫെസ്റ്റിവലിൽ, പനോരമ ഓഡിയൻസ് അവാർഡ് വിഭാഗത്തിൽ ഇത് രണ്ടാം സ്ഥാനം നേടി.
പുറംകണ്ണികൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
എൻ.എസ്. കൃഷ്ണൻ
തമിഴ് ചലച്ചിത്രവേദിയിലെ ഒരു ഹാസ്യനടനായിരുന്നു '''എൻ.എസ്. കൃഷ്ണൻ'''. (നവംബർ 29, 1908 – ആഗസ്റ്റ്‌ 30, 1957). നാഗർകോവിൽ ചുടലമുത്തു കൃഷ്ണൻ എന്നാണ് മുഴുവൻ പേര്. കലൈവാണർ എന്ന ബഹുമതി ലഭിച്ചതിനാൽ കലൈവാണർ എന്ന പേരിലും അറിയപ്പെടുന്നു. ഇദ്ദേഹം തമിഴ് ചലച്ചിത്ര മേഖലയുടെ പ്രാരംഭ ദശയിൽ തന്നെ നടൻ, പിന്നണിഗായകൻ എന്നിങ്ങനെ ബഹുമുഖ പ്രതിഭയായിരുന്നു. "ഇന്ത്യയിലെ ചാർളി ചാപ്ലിൻ" എന്നാണ് അദ്ദേഹത്തെ കണക്കാക്കുന്നത്.
പുറം കണ്ണികൾ
വർഗ്ഗം:1908-ൽ ജനിച്ചവർ വർഗ്ഗം:1957-ൽ മരിച്ചവർ വർഗ്ഗം:തമിഴ്‌ചലച്ചിത്രനടന്മാർ
ബനാന റിപ്പബ്ലിക്
വളരെ പരിമിതമായ കയറ്റുമതി വിഭവങ്ങളെ (വാഴപ്പഴം, മിനറലുകൾ പോലുള്ളവ) മാത്രം ആശ്രയിച്ച് മുന്നോട്ട് നീങ്ങുന്ന സാമ്പത്തിക സ്ഥിതിവഴി അസ്ഥിരമായ രാഷ്ട്രീയ സാഹചര്യം നിലനിൽക്കുന്ന രാജ്യങ്ങളെ സൂചിപ്പിക്കാൻ രാഷ്ട്രമീമാംസയിൽ ഉപയോഗിക്കുന്ന ഒരു പ്രയോഗമാണ് ബനാന റിപ്പബ്ലിക് അല്ലങ്കിൽ വാഴപ്പഴ റിപ്പബ്ലിക് എന്നത്. 1901-ൽ അമേരിക്കൻ കഥാകൃത്ത് ഒ.ഹെൻറിയാണ് ആദ്യമായി തന്റെ കാബേജ്‌സ് ആൻഡ് കിങ്‌സ് എന്ന കഥാസമാഹാരത്തിൽ ഈ വാക്ക് ഉപയോഗിച്ചത്. ഹോൺടൂറാസും അയൽ രാജ്യങ്ങളും അമേരിക്കൻ കോർപ്പറേറ്റ് കമ്പനികളുടെ സാമ്പത്തിക ചൂഷണത്തിന് വിധേയമാവുന്നതിനെ വിവരിക്കാനാണ് ഹെൻട്രി ഈ വാക്ക് ഉപയോഗിക്കുന്നത്. സാമ്പത്തികമായി ചൂഷണത്തിന് വിധേയരാകുന്ന അടിസ്ഥാന അദ്ധ്വാന വർഗ്ഗങ്ങളും സമൂഹത്തിലെ ഉന്നതിയിൽ നിൽക്കുന്ന  രാഷ്ട്രീയ സാമ്പത്തിക ഭരണവർഗ്ഗങ്ങളും ചേർന്നതായിരിക്കും ബനാന റിപ്പബ്ലിക്കിലെ സമൂഹം. തൊഴിലാളികളെ ചൂഷണം ചെയ്യുന്നതിലൂടെ രാജ്യത്തെ പ്രാഥമിക സാമ്പത്തിക മേഖലയെ നിയന്ത്രിക്കുന്നത് അവിടുത്തെ ഭരണവർഗ്ഗമായിരിക്കും .വാഴപ്പഴ കൃഷി പോലുള്ള വൻകിട തോട്ടംകൃഷി മേഖലയിൽ ഏകാധിപത്യത്തോടെയുള്ള ഭരണവർഗ്ഗത്തിന്റെ ഇടപെടലുകളിലൂടെ അവയെ ചൂഷണത്തിന് വിധേയമാക്കുന്നുതിനെ പരിഹാസപൂർവ്വം വിളിക്കുന്ന ഒരു പേരാണ് ബനാന റിപ്പബ്ലിക്.
ബാഗ്ദോഗ്ര വിമാനത്താവളം
പശ്ചിമ ബംഗാളിലെ സിലിഗുരിയിൽ സ്ഥിതി ചെയ്യുന്ന ഒരു അന്താരാഷ്ട്ര വിമാനത്താവളമാണ് ബാഗ്ദോഗ്ര വിമാനത്താവളം. സിലിഗുരിയിൽ നിന്നും 9 കിലോമീറ്റർ മാറി പ്രാന്തപ്രദേശമായ ബാഗ്ദോഗ്രയിലാണ് ഈ വിമാനത്താവളം നിലകൊള്ളുന്നത്. ഡാർജീലിങ് ജില്ലയിൽ സ്ഥിതി ചെയ്യുന്ന ഈ വിമാനത്താവളം ഇന്ത്യൻ വ്യോമസേനയുടെ ഉടമസ്ഥതയിലാണ് നിരവധി ആഭ്യന്തര വിമാന സർവീസുകൾക്കു പുറമേ നേപ്പാൾ, ഭൂട്ടാൻ, തായ്ലന്റ് എന്നീ രാജ്യങ്ങളിലേക്കും ഇവിടെ നിന്നും വിമാനസർവീസുകൾ ഉണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ വിമാനത്താവളങ്ങൾ
ബനാന റിപ്പബ്ലിക്
ഭരണകൂട മുതലാളിത്ത സമ്പദ്‌വ്യവസ്ഥയുള്ള ഒരു രാജ്യമാണ് ബനാന റിപ്പബ്ലിക്. അതിലൂടെ ഭരണവർഗത്തിന്റെ പ്രത്യേക ലാഭത്തിനായി രാജ്യം ഒരു സ്വകാര്യ വാണിജ്യ സംരംഭമായി പ്രവർത്തിക്കുന്നു. പൊതുഭൂമികളെ സ്വകാര്യ മുതലാളിമാർ ചൂഷണം ചെയ്യുന്നതിലൂടെ ലഭിക്കുന്ന ലാഭം സ്വകാര്യ സ്വത്തായും എന്നാൽ അതുവഴി ഉണ്ടാകുന്ന കടങ്ങൾ പൊതു ട്രഷറിയുടെ സാമ്പത്തിക ഉത്തരവാദിത്തമായും പരിഗണിക്കപ്പെടുന്നു. ഭരണകൂടവും അവരെ താങ്ങിനിർത്തുന്ന സാമ്പത്തിക കുത്തകകളും തമ്മിലുള്ള കൂട്ടുകെട്ടാണ് ഇത്തരം ചൂഷണം സാധ്യമാക്കുന്നത്. ഇത്തരം അസന്തുലിതമായ സമ്പദ്‌വ്യവസ്ഥയുടെ പരിമിതി,നഗരങ്ങളും ഗ്രാമങ്ങളും തമ്മിലുള്ള നീതിപൂർവ്വമല്ലാത്ത സാമ്പത്തിക വിതരണത്തിന് വിധേയമാക്കപ്പെടുന്നു എന്നതാണ്. മാത്രമല്ല സാധാരണയായി ദേശീയ കറൻസി മൂല്യമിടിഞ്ഞ് വെറും നോട്ടുകളായി(പേപ്പർ മണി) പരിണമിക്കുകയും അതുവഴി അന്താരാഷ്ട്ര വികസന വായ്പ ലഭിക്കാൻ പോലും യോഗ്യമല്ലാത്ത രാജ്യമാവുകയും ചെയ്യുന്നു.
ആമി സ്റ്റോക്സ് ബാർട്ടൺ
1885-1890 കാലഘട്ടത്തിൽ ഒഫ്താൽമോളജിയിൽ ലക്ചററും 1891-1897 കാലഘട്ടത്തിൽ വുമൺസ് മെഡിക്കൽ കോളേജിൽ ഒഫ്താൽമോളജിയുടെ ക്ലിനിക്കൽ പ്രൊഫസറുമായിരുന്നു അവർ.
സ്ത്രീകൾക്ക് പ്രസവചികിത്സയും ഗൈനക്കോളജിയും പഠിപ്പിക്കുന്നതിൽ വളരെയധികം സമ്മർദ്ദം നേരിടുന്നതായി മനസിലാക്കിയ ഡോ. ബാർട്ടൺ ഫിലാഡൽഫിയയിലെ വുമൺസ് കോളേജുമായി ബന്ധപ്പെട്ട് ഒരു ഡിസ്പെൻസറി സ്ഥാപിച്ചു. ഇത് 1895-ൽ 1212 സൗത്ത് തേർഡ് സ്ട്രീറ്റിൽ തുറന്നു, പിന്നീട് 333, 335 വാഷിംഗ്ടൺ അവന്യൂ എന്നിവിടങ്ങളിൽ. ഇത് ആമി എസ്. ബാർട്ടൺ ഡിസ്പെൻസറി എന്നറിയപ്പെട്ടു.
അവൾ ഒരു ഓർത്തഡോക്സ് സുഹൃത്തായിരുന്നു. 1900 മാർച്ച് 19 ന് ഫിലാഡൽഫിയയിൽ അപ്പോപ്ലെക്സി ബാധിച്ച് അവർ അന്തരിച്ചു.
പുറം കണ്ണികൾ
This article incorporates text from American Medical Biographies, a publication from 1920, now in the public domain in the United States. വർഗ്ഗം:വനിതാ നേത്രരോഗവിദഗ്ദ്ധർ വർഗ്ഗം:1900-ൽ മരിച്ചവർ വർഗ്ഗം:1841-ൽ ജനിച്ചവർ വർഗ്ഗം:അമേരിക്കൻ നേത്രരോഗവിദഗ്ധർ
ശിഖ വർമ്മ
ശിഖ വർമ ഭുവനേശ്വറിലെ ഇൻസ്റ്റിറ്റ്യൂട്ട് ഓഫ് ഫിസിക്സിലെ ഒരു എക്സ്പെരിമെന്റൽ കണ്ടൻസ്ഡ് മാറ്റർ ഊർജ്ജതന്ത്രജ്ഞ്ഞയാണ്. അവർക്കു താല്പര്യമുള്ള മേഖല, പ്രതല ശാസ്ത്രവും (Surface Science) തിൻ ഫിലിം വളർച്ചയും (Thin film growth), തുടക്കകാല വളർച്ചയുടെ ഘട്ടങ്ങളും (Growth Modes at Early Stages) എന്നിവയൊക്കെയാണ്..
വിദ്യാഭ്യാസം
ശിഖ 1982ൽ കാൺപൂർ ഐ ഐ ടിയിൽ എം.എസ്സി ചേർന്നു. അവർക്ക് ഐ ഐ ടിയിലെ "പരീക്ഷണ രീതി"കളോട് താത്പര്യം തോന്നി.പരീക്ഷണ മേഖലയിൽ ഗവേഷണം ചെയ്യാനും തീരുമാനിച്ചു. 1984ൽ എം.എസ്സി പൂർത്തിയാക്കി. ഐക്യ നാടുകളിലെ സിരാക്യൂസ് സർവകലാശാലSyracuse University യിൽ നിന്ന് പിഎച്ച്.ഡി പൂർത്തിയാക്കി.
തൊഴിൽ
ശിഖ 1982ൽ കാൺപൂർ ഐ ഐ ടിയിൽ എം.എസ്സി ചേർന്നു. അവർക്ക് ഐ ഐ ടിയിലെ "പരീക്ഷണ രീതി"കളോട് താത്പര്യം തോന്നി.പരീക്ഷണ മേഖലയിൽ ഗവേഷണം ചെയ്യാനും തീരുമാനിച്ചു. 1984ൽ എം.എസ്സി പൂർത്തിയാക്കി. ഐക്യ നാടുകളിലെ സിരാക്യൂസ് സർവകലാശാലSyracuse University യിൽ നിന്ന് പിഎച്ച്.ഡി പൂർത്തിയാക്കി. അവർ വഹിച്ചിരുന്ന മറ്റു സ്ഥാനങ്ങൾ
അവലംബം
വർഗ്ഗം:ഭൗതികശാസ്ത്രജ്ഞർ
എഴുമറ്റൂർ
എഴുമറ്റൂർ പത്തനംതിട്ട ജില്ലയിലെ മല്ലപ്പള്ളി താലൂക്കിൽ പെടുന്ന ഒരു ഗ്രാമമാണ്.നന്നങ്ങാടികൾ എന്നറിയപ്പെടുന്ന മൺ കുടങ്ങൾ 1960-കളിൽ ഇവിടെ നിന്ന് ലഭിച്ചിട്ടുണ്ട്. 2011 സെൻസസ് അനുസരിച്ച് ഇവിടുത്തെ ജനസംഖ്യ 11,423 ആണ്.റാന്നി നിയമസഭാമണ്ഡലത്തിന്റെയും പത്തനംതിട്ട ലോക്സഭാമണ്ഡലത്തിന്റെയും ഭാഗമാണ് എഴുമറ്റൂർ.
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
സമസ്ത കേരള സുന്നി യുവജന സംഘം
സമസ്‌ത കേരള സുന്നി യുവജന സംഘം (എസ്‌.വൈ.എസ്‌) വിഘടിത സമസ്തയുടെ യുവജന സംഘടനയാണ്‌. കേരള മുസ്‌ലിം ജമാഅത്തിന് കീഴിലാണ് പ്രവർത്തനങ്ങൾ ഏകോപിപ്പിക്കുന്നത്. സമസ്ത (എപി വിഭാഗം) യുടെ പ്രവർത്തനങ്ങളെയും സംരംഭങ്ങളെയും ബഹുജനങ്ങൾക്കിടയിൽ പരിചയപ്പെടുത്തുന്നതിനും അതിനെ ജനകീയമാക്കുന്നതിനും വേണ്ടി 1954ലെ അവിഭക്ത സമസ്തയുടെ താനൂർ സമ്മേളനത്തിൽ രൂപീകരിക്കപ്പെട്ട യുവജന കൂട്ടായ്മയാണ് സമസ്ത കേരള സുന്നീ യുവജന സംഘം. എസ്.വൈ.എസ്. എന്ന ചുരുക്കപ്പേരിലും അറിയപ്പെടുന്നു. എസ് വൈ എസ്‌ മുഖപത്രം സുന്നി വോയിസ്‌  ദ്വൈവാരികയാണ്‌. സുന്നിവോയ്സ് സമസ്തയുടെ വിഭജനത്തിന് മുമ്പുള്ളതാണ്.
നിലവിലെ ഭാരവാഹികൾ
പ്രസിഡന്റ്‌.സയ്യിദ് ത്വാഹാ സഖാഫി കുറ്റ്യാടി
ജനറൽ സെക്രട്ടറി. എപി അബ്ദുൽ ഹകീം അസ്ഹരി കാന്തപുരം (കാന്തപുരത്തിന്റെ മകൻ) സംഘടനയുടെ കീഴ്ഘടകങ്ങളിൽ ഒന്നും തന്നെ യാതൊരു പ്രവർത്തി പരിചയമില്ലാത്ത ഇദ്ദേഹം കാന്തപുരത്തിന്റെ നിർദേശപ്രകാരം നേരിട്ട് സംസ്ഥാന ജനറൽ സെക്രട്ടറി ആയതിൽ സംഘടന പ്രവർത്തകരിൽ നിന്നു തന്നെ വ
വലിയ വിമർശനം നേരിട്ടിരുന്നു.
ട്രഷറർ മുഹമ്മദ്‌ പറവൂർ.
അവലംബം
വർഗ്ഗം:കേരളത്തിലെ മുസ്‌ലിം സംഘടനകൾ വർഗ്ഗം:കേരളത്തിലെ യുവജന സംഘടനകൾ വർഗ്ഗം:കേരള മുസ്‌ലിം ജമാഅത്ത് വർഗ്ഗം:എപി വിഭാഗം സമസ്തയുടെ പോഷകസംഘടനകൾ
മണിലാൽ ഗാന്ധി
മണിലാൽ ഗാന്ധിക്കൊപ്പം സൗത്ത്‌ ആഫ്രിക്കയിൽ കുറച്ച്‌ നാൾ കഴിഞ്ഞു. ഇന്ത്യയിൽ പല പ്രക്ഷോഭങ്ങളിലും പങ്കെടുത്ത്‌ ജയിലിൽ പോയിട്ടുണ്ട്‌... മരിക്കുന്നത്‌ വരെ ഇന്ത്യൻ ഒപീനിയൻ ഏഡിറ്റർ ആയിരുന്നു. സെറിബ്രൽ ത്രോംബോസിസിനെ തുടർന്ന് ഉണ്ടായ സ്ട്രോക്ക്‌ മൂലം ആണ്‌ മരണം. അരുൺ, ഇള എന്നിവർ മക്കൾ ആണ്‌
അവലംബം
വർഗ്ഗം:1892-ൽ ജനിച്ചവർ വർഗ്ഗം:1956-ൽ മരിച്ചവർ വർഗ്ഗം:മഹാത്മാ ഗാന്ധി കുടുംബം വർഗ്ഗം:ഗാന്ധിയർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
റിക്ലൈനിങ് നായർ ലേഡി
ഇന്ത്യൻ ചിത്രകാരൻ രാജാ രവിവർമ്മ വരച്ച ചിത്രമാണ് റിക്ലൈനിങ് നായർ ലേഡി. പെയിന്റിംഗിൽ ഒരു നായർ സ്ത്രീയെ ചിത്രീകരിച്ചിരിക്കുന്നു. ഇത് ഒരു മലയാളം നോവലിൽ നിന്നുള്ള ഇന്ദുലേഖ എന്ന കഥാപാത്രമാണെന്ന് വിശ്വസിക്കപ്പെടുന്നു. ചിത്രത്തിൽ സ്ത്രീയുടെ മുന്നിൽ ഒരു പുസ്തകം തുറന്നിരിക്കുന്നതിനോടൊപ്പം ഒരു വേലക്കാരി അവരെ പരിചരിക്കുകയും ചെയ്യുന്നു.
അവലംബം
വർഗ്ഗം:രാജാ രവിവർമ്മ വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ഇന്ത്യൻ പെയിന്റിംഗുകൾ
ജാൻ - ടെല്ലർ മെറ്റൽ
ദ്രവ്യത്തിൻറെ ഒൻപതാമത്തെ അവസ്ഥയാണ് ജാൻ-ടെല്ലർ മെറ്റൽ.
1937ൽ ആർതർ ജാൻ, എഡ്വേർഡ് ടെല്ലർ എന്നീ ശാസ്ത്രജ്ഞർ ചേർന്നു പ്രവചിച്ച ദ്രവ്യത്തിന്റെ അവസ്ഥയെ പരീക്ഷണശാലയിൽ നിർമിച്ചത് ജപ്പാനിലെ ടോക്കോ യൂണിവേഴ്‌സിറ്റിയിലെ ഗവേഷകരാണ്.
അതിചാലകതയിൽ ജാൻ-ടെല്ലർ മെറ്റൽ ലോഹസ്വഭാവത്തോടൊപ്പം കാന്തികതയും പ്രദർശിപ്പിക്കുന്നുണ്ട്.
വൃത്തം (കൃതിച്ഛന്ദസ്സ്)
ലക്ഷണം
മൂന്നുവട്ടമിങ്ങു രേഫഭജങ്ങൾ ചേർന്നതും ഗലങ്ങൾ വൃത്തമെന്ന്.
ജാൻ - ടെല്ലർ മെറ്റൽ
നാനോ ടെക്‌നോളജിയുടെ മേഖലയിലുണ്ടായ മുന്നേറ്റമാണ് പുതിയ ദ്രവ്യരൂപത്തിന്റെ അസ്തിത്വം പരീക്ഷണ ശാലയിൽ തെളിയിക്കുന്നതിന് വഴിതെളിച്ചത്. 60 കാർബൺ ആറ്റങ്ങൾ ചേർന്ന് നിർമ്മിക്കുന്ന ബക്മിൻസ്റ്റർ ഫുള്ളറിൻ എ തന്മാത്രയിലുള്ള ആറ്റങ്ങളുടെ സവിശേഷമായ രാസബന്ധനത്തിൽ നിന്നാണ് ഈ ദ്രവ്യരൂപം സൃഷ്ടിക്കപ്പെടുന്നത്. ബക്മിൻസ്റ്റർ ഫുള്ളറിന്റെ തന്മാത്രയിലേക്ക് സീഷിയം എ ആൽക്കലി മെറ്റലിന്റെ ആറ്റങ്ങൾ നിക്ഷേപിച്ചാണ് ശാസ്ത്രജ്ഞർ പരീക്ഷണം നടത്തിയത്.
വൃത്തം (കൃതിച്ഛന്ദസ്സ്)
വിശദീകരണം
രജ രജ രജ ഗല അല്ലെങ്കിൽ ഗുരു ലഘു എന്ന ക്രമത്തിൽ 20 അക്ഷരം ചേർന്ന് വരുന്ന വൃത്തമാണ് 'വൃത്തം'.
ഉദാഹരണം
മോഹമാകുമന്ധകാരസന്തതിക്കുദിച്ചുയർന്നിടുന്ന ബാല- മോഹനാർക്കരശ്മിയായിടും സരസ്വതീപദാരവിന്ദരേണു ചീർത്ത മൗഢ്യമായ പങ്കഭാരമാണ്ടു കുണ്ഠമായി മേവിടുന്ന ചിത്തദർപ്പണം കണക്കിലൊന്നു തേച്ചഹോ തെളിച്ചിടേണമിന്ന്
പത്തില്ലത്തിൽ പോറ്റിമാർ
പഴയ നാട്ടുരാജ്യമായ തെക്കുംകൂറിലെ പ്രമുഖമായ പത്തു നമ്പൂതിരി‍ തറവാടുകളിലെ അവകാശികളെയാണ് പത്തില്ലത്തിൽ പോറ്റിമാർ. പ്രധാനമായും തെക്കുംകൂറിലെ ഭരണകാര്യങ്ങളിൽ രാജാധികാരത്തിനേക്കാളും ഇവർക്കായിരുന്നു അവകാശാധികാരങ്ങൾ. കാലങ്ങളായി രാജ ഭരണത്തിന് സഹായം ചെയ്തു വന്നവരായിരുന്നു അവർ. അതിനാൽ രാജഭരണത്തിൽ അവരുടെ കൈകടത്തൽ പതിവായിരുന്നു. കോട്ടയം ജില്ലയിൽ നീലംപേരൂർ ഗ്രാമത്തിൽ നിന്നും വന്ന് പഴയ വാഴപ്പള്ളി ഗ്രാമത്തിൽ സ്ഥിരതാമസമാക്കിയ ഈ പത്തു ബ്രാഹ്മണകുടുംബങ്ങൾ ആയിരുന്നു ഇവർ. വാഴപ്പള്ളി മഹാശിവക്ഷേത്രത്തിന്റെ ഊരാണ്മാവകാശം ഈ പത്തില്ലത്തിൽ പോറ്റിമാർക്കായിരുന്നു.
പത്തില്ലത്തിൽ മഠങ്ങൾ
thumb|260px|കുന്നത്തിടശ്ശേരിമഠം-[[വാഴപ്പള്ളി|വാഴപ്പള്ളിയിൽ ഇന്നുള്ള ഏക ഇല്ലം]]
ചെമ്പകശ്ശേരി രാജാവും, പോറ്റിമാരും
thumb|200px|left|ചങ്ങഴിമുറ്റത്ത് മഠത്തിലെ ഉണ്ണിയുടെ പ്രതിഷ്ഠ-വാഴപ്പള്ളിക്ഷേത്രത്തിൽ വാഴപ്പള്ളി ക്ഷേത്രത്തിന് കുട്ടനാട്ടിൽ 54000 പറ നിലം ഉണ്ടായിരുന്നു. ക്ഷേത്ര ഊരാൺമകാരായിരുന്നു പത്തില്ലത്തു മഠക്കാർ, അതിനാൽ ദേവസ്വം പാട്ടനെല്ല് അളക്കാൻ വേണാട്ടുകര പാടത്തുപോയ പത്തില്ലത്തിൽ ഒരു മഠമായ ചങ്ങഴിമുറ്റത്തുമഠത്തിലെ ഉണ്ണിയെ ചെമ്പകശ്ശേരിയിലെ പടയാളികൾ കൊന്നുകളഞ്ഞു. ക്ഷേത്രേശനെ പ്രതിനിധീകരിച്ചു പോയ ഉണ്ണി കൊല്ലപ്പെട്ടതറിഞ്ഞ് പത്തില്ലത്തിൽ പോറ്റിമാർ ഉണ്ണിയുടെ പ്രേതത്തെ ബ്രഹ്മരക്ഷസ്സായി വാഴപ്പള്ളി ക്ഷേത്രത്തിനകത്ത് വടക്കുകിഴക്കു മൂലയിൽ കുടിയിരുത്തി. ചെമ്പകശ്ശേരി രാജാവിനോടുള്ള പ്രതികാരമായി ബ്രഹ്മരക്ഷസ്സിനു മുൻപിൽ കഴുമരം നാട്ടി രാജാവിന്റെ പ്രതിരൂപമുണ്ടാക്കി അതിൽ കഴുവേറ്റി (കെട്ടി തൂക്കി) നിർത്തി.
ചെമ്പകശ്ശേരി രാജാവ് ഇത് അറിഞ്ഞ്, വാഴപ്പള്ളിയിൽ എഴുന്നെള്ളി വല്യമ്പലനടയിൽ മാപ്പുചൊല്ലി സാഷ്ടാഗം നമസ്കരിച്ചു. ഉണ്ണിയെ കൊന്നതിനു പരിഹാരമായി ക്ഷേത്രത്തിൽ പന്തീരടി പൂജ ഏർപ്പാടാക്കി. . എങ്കിലും ചെമ്പകശ്ശേരി രാജാവിന്റെ കഴുവേറ്റിയ പ്രതിരൂപം മാറ്റാൻ പോറ്റിമാർ അനുവദിച്ചില്ല. അങ്ങനെ വളരെക്കാലം ചെമ്പകശ്ശേരി രാജാവുമായി ശത്രുതയിലായിരുന്നു പോറ്റിമാർ. പക്ഷേ തെക്കുംകൂർ രാജാവുമായുള്ള അടുപ്പം മൂലം ചെമ്പകശ്ശേരി രാജാവിന് പിന്നീട് പോറ്റിമാരുമായി അടുക്കാൻ സഹായിച്ചു. അനിഴംതിരുനാൾ മാർത്താണ്ഡവർമ്മയുടെ കാലത്തെ അമ്പലപ്പുഴയുദ്ധത്തിൽ പോറ്റിമാർ ചെമ്പകശ്ശേരി വളരെയധികം സഹായിക്കുകയുണ്ടായി. പക്ഷേ യുദ്ധത്തിൽ ചെമ്പകശ്ശേരി ദയനീയ പരാജയം നേരിട്ടു. തന്മൂലം മാർത്താണ്ഡവർമ്മയുടെ ആക്രമണം കൂടുതൽ വടക്കോട്ട് നീളാതിരിക്കാൻ വാഴപ്പള്ളിച്ചിറയിലെ കണ്ണൻപേരൂർ പാലം പൊളിച്ചുകളയുവാനും ഈ പോറ്റിമാർ തന്നെ മുന്നിട്ടറങ്ങി.
ഉത്ഭവം
രണ്ടാം ചേരരാജവംശകാലം മുതലാണ് പത്തില്ലത്തിൽ പോറ്റിമാർ കേരള ചരിത്രത്തിൽ അറിയപ്പെട്ടുതുടങ്ങിയത്. പള്ളിബാണ പെരുമാൾ എന്നറിയപ്പെട്ടിരുന്ന രണ്ടാം ചേരരാജാവിന്റെ കാലത്ത് നീലമ്പേരൂർ ശിവക്ഷേത്രത്തിൽ വെച്ചുണ്ടായ വാദപ്രതിവാദത്തിൽ പ്രസിദ്ധരായ ആറു ഹിന്ദു പണ്ഡിതന്മാരെ കൊണ്ടുവന്ന് വിജയം കൈവരിക്കുവാൻ ഇവർക്കു സാധിച്ചു. പിന്നീടുണ്ടായ രാജവിരോധത്തിൽ ക്ഷേത്രേശനൊപ്പം നീലമ്പേരൂർ വിടേണ്ടിവന്നു പോറ്റിമാർക്ക്. എങ്കിലും ഇവർ ഏതെങ്കിലും വിധത്തിൽ രാജാധികാരങ്ങളുമായി ബന്ധപ്പെട്ടവരായിരുന്നു, അതിനുള്ള ഉത്തമ ഉദാഹരണമാണ് വാഴപ്പള്ളി ശാസനം. വിഖ്യാതമായ ഈ വാഴപ്പള്ളി ശാസനം കണ്ടെടുത്തത് പത്തില്ലത്തിൽ മഠമായ തലവനമഠത്തിൽ നിന്നാണ്.
റെക്സ്
മനുഷ്യനെ പോലെ നടക്കാനും സംസാരിക്കാനും കഴിയുന്ന ഒരു ബയോണിക്ക് റോബോട്ടാണ് റെക്സ്."റോബോടിക് എക്സോസ്കെൽടൻ" എന്നതാണ് റെക്സിൻറെ പൂർണരൂപം.ലണ്ടനിലെ ഷാഡോ റോബോടിക്സ് എന്ന കമ്പനിയാണ് "റെക്സി"നെ നിർമിച്ചതെങ്കിലും ശരീരഭാഗങ്ങളാവുന്ന കൃതിമ അവയവങ്ങൾ ലോകത്തിലെ 18 ഗവേഷണശാലകളിൽ നിന്നു വാങ്ങിയതാണ്.റിച്ച് വോക്കറും മാത്യൂ ഗോഡനും ചേർന്നാണ് ഇതിന്നു നേതൃത്വം നല്കിയത്. ആറര അടി ഉയരമുള്ള ഈ കൃത്രിമമനുഷ്യന്റെ രക്തം ഷെഫീൽഡ് സർവകലാശാലയിൽ കൃത്രിമമായി സൃഷ്ടിച്ചത്. അമേരിക്കയിലെ മസാച്യൂസെറ്റ്‌സ് ഇൻസ്റ്റിട്ട്യൂട്ട് ഓഫ് ടെക്‌നോളജി (എം.ഐ.ടി) യിൽ നിന്നുള്ള കൃത്രമകാലുകളും മുട്ടുകളും. കണ്ണിന്റെ റെറ്റീന രൂപപ്പെടുത്തിയത് ഓക്‌സ്ഫഡ് സർവകലാശാലയിൽ. കൃതിമ വൃക്കകളും പാൻക്രിയാസും പ്ലീഹയും ലണ്ടൻ യൂണിവേഴ്‌സിറ്റിയിൽ നിന്ന്. സ്വാൻസീ സർവകലാശാലയിൽ നിന്നുള്ള കൃത്രിമ ശ്വാസകോശം. നവീനസാങ്കേതിക വിദ്യകൾ ഉപയോഗിച്ച് നടക്കാനും കേൾക്കാനും സംസാരിക്കാനും ഈ മനുഷ്യന് കഴിയും.ലണ്ടൻ സയൻസ് മ്യൂസിയത്തിൽ പ്രദർശനത്തിന് വച്ചതോടെയാണ് റെക്സിനെക്കുറിച്ച് കൂടുതൽ അറിയുന്നത്. പത്തുലക്ഷം ഡോളറാണ് നിർമ്മാണച്ചിലവ്. ശരീരത്തിലെ ഏതാണ്ട് മൂന്നിലൊന്ന് ഭാഗം അവയവങ്ങൾക്കും പകരം കൃത്രിമഭാഗങ്ങൾ വെച്ചുപിടിപ്പിച്ചാണ് റെക്‌സിനെ ഗവേഷകർ രൂപപ്പെടുത്തിയത്. വയർ പോലുള്ള ചില സുപ്രധാനഭാഗങ്ങൾ ഇനിയും കൃത്രമമായി സൃഷ്ടിക്കപ്പെട്ടിട്ടില്ല എന്ന പ്രശ്‌നം അവശേഷിക്കുന്നു. "റെക്സി"നു സ്വന്തമായുള്ള കൈകൾ,ഇന്ന് വികസിക്കപെട്ടവയിൽ മികച്ചവയാണ്.റെക്സ് ബയോണിക്സ് എന്ന കമ്പനിയാണ് "ഐ-ലിംബ്"എന്ന് പേരുള്ള ഈ കൈകൾ വികസിപ്പിച്ചത്.
അവലംബം
വർഗ്ഗം:റോബോട്ടുകൾ
ഗോൺ ഗേൾ (ചലച്ചിത്രം)
2014ൽ പുറത്തിറങ്ങിയ ഒരു അമേരിക്കൻ ത്രില്ലർ ചലച്ചിത്രമാണ് ഗോൺ ഗേൾ. ഡേവിഡ് ഫിഞ്ചർ സംവിധാനം ചെയ്തിരിക്കുന്ന ചിത്രത്തിന്റെ തിരക്കഥ രചിച്ചിരിക്കുന്നത് ഗിലിയൻ ഫ്ലൈന്നാണ്. ഗിലിയൻ ഫ്ലൈന്നിന്റെത്തന്നെ ഇതേ പേരിലുള്ള നോവലിനെ അടിസ്ഥാനമാക്കിയാണ് ഈ ചലച്ചിത്രം നിർമ്മിച്ചിട്ടുള്ളത്. ഒരു എഴുത്തുകാരി കാണാതാവുന്നതും തുടർന്ന് എഴുത്തുകാരൻ കൂടിയായ ഭർത്താവ് സംശയിക്കപ്പെടുന്നതുമാണ് ഈ ചിത്രത്തിന്റെ ഇതിവൃത്തം. ബെൻ അഫ്ലെക്കും റോസമുണ്ട് പൈക്കും കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നു. ജെഫ് ക്രോനൻവെത്ത് ഛായാഗ്രഹണവും കിർക്ക് ബാക്സ്റ്റെർ ചിത്രസംയോജനവും നിർവ്വഹിച്ചിരിക്കുന്നു.
2014 സെപ്റ്റംബർ 24നു 52ആം ന്യൂയോർക്ക് ചലച്ചിത്രമേളയിൽ ആദ്യപ്രദർശനം നടത്തിയ ഗോൺ ഗേൾ, ഒക്റ്റോബർ 3നു യുഎസിൽ പ്രദർശനത്തിനെത്തി. ബോക്സ് ഓഫീസിൽ നിന്നും നിരൂപകരിൽ നിന്നും വളരെ മികച്ച പ്രതികരണമാണ് ചിത്രത്തിനു ലഭിച്ചത്. ഫിഞ്ചറിനു് മികച്ച സംവിധായകനും, റോസാമണ്ടിനു് ഡ്രാമ വിഭാഗത്തിലെ മികച്ച നടിക്കും അടക്കം നാലു ഗോൾഡൻ ഗ്ലോബ് നാമനിർദ്ദേശങ്ങൾ ഗോൺ ഗേൾ നേടിയിട്ടുണ്ട്.
പുറംകണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ
ക്ലാസിക്കൽ ടിബറ്റൻ
External links
വർഗ്ഗം:നേപ്പാളിലെ ഭാഷകൾ
ചെക്ക് (ചെസ്സ്)
ചെസ്സ്, ചെസ്സ് വകഭേദങ്ങളായ ഷോഗി, ഷിയാങ്ചി തുടങ്ങിയ കളികളിൽ കണ്ടുവരുന്ന ഒരു അവസ്ഥയാണ് ചെക്ക്. ഏതിരാളിയുടെ അടുത്ത നീക്കത്തിൽ, കളിക്കാരന്റെ രാജാവ് (ഷിയാങ്ചിയിൽ ജനറൽ) വെട്ടിയെടുക്കൽ ഭീഷണി നേരിടുപ്പോഴാണ് ഇത് സംഭവിക്കുന്നത്. ഈ അവസ്ഥയിൽ, രാജാവ് ചെക്കിലാണെന്ന് പറയുന്നു. ഭീഷണിയ്ക്ക് കാരണമായ കരുവിനും രാജാവിനുമിടയിലേക്ക് മറ്റൊരു കരു നീക്കി ചെക്കിനെ തടസ്സപ്പെടുത്തിയോ, ഭീഷണിയ്ക്ക് കാരണമായ കരുവിനെ വെട്ടിയെടുത്തോ, രാജാവിനെ സുരക്ഷിതമായ മറ്റു കളങ്ങളിലേക്ക് നീക്കിയോ നിർബന്ധമായും ചെക്കിൽ നിന്ന് രക്ഷപ്പെടേണ്ടതാണ്. അല്ലാത്ത പക്ഷം, കളി ചെക്ക്മേറ്റിൽ അവസാനിക്കുകയും കളി തോൽക്കുകയും ചെയ്യുന്നു.
അവലംബം
വർഗ്ഗം:ചെസ്സ് നിയമങ്ങൾ
ഓറിയന്റ്
യൂറോപ്പുമായി ബന്ധപ്പെട്ട് കിഴക്കിനെ സൂചിപ്പിക്കുന്ന ഒരു പദമാണ് ഓറിയന്റ്. പരമ്പരാഗതമായി കിഴക്കൻ ലോകത്തുള്ള എന്തിനേയും ഈ പദം ഉൾക്കൊള്ളുന്നു. പാശ്ചാത്യലോകമായ ഓക്‌സിഡന്റ് എന്നതിന്റെ വിപരീതപദമാണിത്. ഇംഗ്ലീഷിൽ, പശ്ചിമേഷ്യ, തെക്കുകിഴക്കൻ ഏഷ്യ, ദക്ഷിണേഷ്യ, മദ്ധ്യേഷ്യ, കിഴക്കൻ ഏഷ്യ, ചിലപ്പോഴൊക്കെ കൊക്കേഷ്യ എന്നിവയുൾപ്പെടെ, ഏഷ്യാ ഭൂഖണ്ഡത്തിന്റെ ഒരു ഉപനാമമാണ് ഇത്. യഥാർത്ഥത്തിൽ, നിയർ ഈസ്റ്റിനെ മാത്രം സൂചിപ്പിക്കാൻ ആദ്യകാലത്ത് ഉപയോഗിച്ചിരുന്ന ഓറിയന്റ് എന്ന പദം പിന്നീട് അർത്ഥം ആവിഷ്‌ക്കരിക്കപ്പെടുകയും വികസിക്കുകയും ചെയ്തു. മിഡിൽ ഈസ്റ്റ്, മധ്യേഷ്യ, ദക്ഷിണേഷ്യ, തെക്കുകിഴക്കൻ ഏഷ്യ അല്ലെങ്കിൽ ഫാർ ഈസ്റ്റ് എന്നിവയെയും ഇത് സൂചിപ്പിക്കുന്നു.
ഓറിയന്റൽ എന്ന പദം ഓറിയൻറിൽ നിന്നുള്ള വസ്തുക്കളെ വിവരിക്കാൻ പലപ്പോഴും ഉപയോഗിക്കുന്നു. എന്നിരുന്നാലും അമേരിക്കൻ ഐക്യനാടുകളിൽ ഇത് കാലഹരണപ്പെട്ടതും പലപ്പോഴും നിന്ദ്യമായതുമായ ഒരു പദമായി, പ്രത്യേകിച്ചും കിഴക്കൻ ഏഷ്യൻ, തെക്ക് കിഴക്കൻ ഏഷ്യൻ വംശജരെ പരാമർശിക്കാൻ ഉപയോഗിക്കുമ്പോൾ   കണക്കാക്കപ്പെടുന്നു.
പദോൽപ്പത്തി
"കിഴക്ക്" എന്നർത്ഥം വരുന്ന ഓറിയൻസ് എന്ന ലാറ്റിൻ പദത്തിൽ നിന്നാണ് "ഓറിയന്റ്" എന്ന പദം ഉരുത്തിരിഞ്ഞത് (ലിറ്റ്. "ഉയരുന്നത്" <ഓറിയർ "ഉയർച്ച"). കിഴക്ക് (സൂര്യൻ ഉദിക്കുന്നിടത്ത്) സൂചിപ്പിക്കുന്നതിന് "ഉദയ്ക്കുക" എന്ന പദത്തിന്റെ ഉപയോഗത്തിന് പല ഭാഷകളിൽ നിന്നും അനലോഗ് ഉണ്ട്: അർമേനിയൻ ഭാഷയിൽ "Arevelk" എന്ന പദങ്ങൾ താരതമ്യം ചെയ്യുക: Արեւելք (അർമേനിയൻ Arevelk എന്നാൽ "കിഴക്ക്" അല്ലെങ്കിൽ "സൂര്യോദയം"), " ലെവന്റ്" (< ഫ്രഞ്ച് ലെവന്റ് "ഉയരുന്ന"), "വോസ്റ്റോക്ക്" റഷ്യൻ: Восток (< റഷ്യൻ വോസ്കോഡ് റഷ്യൻ: восход "സൺറൈസ്"), "അനറ്റോലിയ" (< ഗ്രീക്ക് അനറ്റോൾ), "മിസ്രാഹി" ഹീബ്രൂവിൽ ("സ്രിഹ" എന്നാൽ സൂര്യോദയം), "sharq" അറബിക്: شرق (< അറബിക് yashriq يشرق "ഉയർച്ച", shurūq അറബിക്: شروق "rising"), "shygys" കസാഖ്: шығыс (< Kazakh shygu Kazakh: шығу "come out"),< ടർക്കിഷ്: doğu doğmak ജനിക്കാൻ; ഉദിക്കാൻ), "xavar" പേർഷ്യൻ: خاور (കിഴക്ക് എന്നർത്ഥം), ചൈനീസ്: 東 (പിൻയിൻ: dōng, ഒരു മരത്തിന് പിന്നിൽ ഉദിക്കുന്ന സൂര്യന്റെ ചിത്രഗ്രാഫ് ) "ദ ലാൻഡ് ഓഫ് ദി റൈസിംഗ് സൺ" ജപ്പാനെ പരാമർശിക്കാൻ. അറബിയിൽ, മഷ്‌രിക്ക് അക്ഷരാർത്ഥത്തിൽ "സൂര്യോദയം", "കിഴക്ക്" എന്നാണ് അർത്ഥമാക്കുന്നത്, ഷരാഖ (അറബിക്: شرق "പ്രകാശിപ്പിക്കുക, പ്രകാശിപ്പിക്കുക, പ്രസരിപ്പിക്കുക", "ഉയരുക") എന്ന ക്രിയയിൽ നിന്നാണ് ഈ പേര് ഉരുത്തിരിഞ്ഞത്, sh-r-q റൂട്ടിൽ ( ش-ر-ق), സൂര്യൻ ഉദിക്കുന്ന കിഴക്കിനെ സൂചിപ്പിക്കുന്നു. ചരിത്രപരമായി, കിഴക്കൻ റോമൻ സാമ്രാജ്യത്തിന്റെ തെക്ക് ഭാഗമായിരുന്നു മഷ്‌രിഖ്.
പാഗൻ ക്ഷേത്രങ്ങളും ജറുസലേമിലെ യഹൂദ ക്ഷേത്രവും ഉൾപ്പെടെ നിരവധി പുരാതന ക്ഷേത്രങ്ങൾ അവയുടെ പ്രധാന കവാടങ്ങൾ കിഴക്കോട്ട് അഭിമുഖമായി നിർമ്മിച്ചതാണ്. ക്രിസ്ത്യൻ പള്ളികളിലും ഈ ആചാരം നിലനിന്നിരുന്നു.
"ഓക്സിഡന്റ്" എന്ന വിപരീത പദത്തിന്റെ ഉത്ഭവം ലാറ്റിൻ പദമായ occidens എന്നതിൽ നിന്നാണ്, അതായത് പടിഞ്ഞാറ് (ലിറ്റ്. ക്രമീകരണം < occido fall/set). ഈ പദത്തിന്റെ അർത്ഥം പടിഞ്ഞാറ് (സൂര്യൻ അസ്തമിക്കുന്നിടത്ത്) എന്നാൽ ഇംഗ്ലീഷിൽ "പാശ്ചാത്യ ലോകം" എന്നതിന് അനുകൂലമായി അത് ഉപയോഗശൂന്യമായി.
പദത്തിന്റെ ചരിത്രം
ഓറിയന്റ് രൂപത രൂപീകൃതമായപ്പോൾ ഡയോക്ലീഷ്യൻ ചക്രവർത്തിയുടെ (284-305) ഭരണകാലത്താണ് ഓറിയന്റ് (ലാറ്റിൻ: Dioecesis Orientis) എന്ന റോമൻ പദത്തിന്റെ പ്രദേശവൽക്കരണം നടന്നത്.
•
External links
വർഗ്ഗം:കിഴക്കൻ സംസ്കാരം
ലീ യു
ചൈനീസ് നാടകകൃത്തും,നോവലിസ്റ്റുമായിരുന്ന ലി ലിവെങ് എന്ന ലീ യു, മിങ് രാജവംശത്തിന്റെ അവസാനകാലത്തും ക്യുയി വംശത്തിന്റെ ആദ്യകാലത്തുമാണ് ജിയാങ്സു പ്രവിശ്യയിൽ ജീവിച്ചിരുന്നത്.(1610–1680 AD).ജീവിതകാലത്ത്  ലീ യു ഒരു നാടകനടനായും,സംവിധായകനായും സ്വന്തം കലാസംഘത്തോടൊപ്പം നാടു ചുറ്റുകയുണ്ടായി.അക്കാലത്തെ കലാരംഗവുമായി ബന്ധപ്പെട്ട പ്രവർത്തനങ്ങളിലെ ഒരു പ്രധാന  സംഘാടകനായി അദ്ദേഹം വിലയിരുത്തപ്പെട്ടിട്ടുണ്ട്. The Carnal Prayer Mat (സെക്സും സെന്നും) എന്ന രതിപ്രധാന ഹാസ്യ കൃതിയുടെ രചയിതാവ് ലീ യു ആണ് എന്നു കരുതുന്നു. ഇതു കൂടാതെ അനേകം ചെറുകഥകളും ലീ യു രചിച്ചിട്ടുണ്ട്. പന്ത്രണ്ട് ഗോപുരങ്ങൾ എന്നത് മറ്റൊരു പ്രധാന കൃതിയാണ്. ആഹാരരീതികളടക്കം നാനാവിഷയങ്ങളെക്കുറിച്ച് ഉപന്യാസങ്ങൾ രചിച്ചിട്ടുള്ള ലീ യു അക്കാലത്ത് ഏറ്റവും കൂടുതൽ വായിയ്ക്കപ്പെട്ടിട്ടുള്ള എഴുത്തുകാരനായിരുന്നു.
പുറംകണ്ണികൾ
വർഗ്ഗം:ചൈനീസ് കലാകാരന്മാർ വർഗ്ഗം:ചൈനീസ് എഴുത്തുകാർ
തിയോഡോർ ലെസ്സിംഗ്
തിയോഡോർ ലെസ്സിംഗ് (8 ഫെബ്രുവരി 1872, ഹാനോവർ - 31 ആഗസ്റ്റ് 1933, മറൈൻബാദ്) ഒരു ജർമൻ ജൂത തത്ത്വചിന്തകനായിരുന്നു. വിൽമർ റിപ്പബ്ലിക്കിന്റെ പ്രസിഡന്റായ ഹിൻഡൻബർഗിന്റെ ഉയർച്ചയെ എതിർത്തതിന്റെ പേരിലാണ് അദ്ദേഹം അറിയപ്പെടുന്നത്. 1930-ൽ ജൂത ആത്മവിദ്വേഷത്തെ കുറിച്ച് അദ്ദേഹം എഴുതി (ഡേർ ജ്യൂഡിഷ് സെൽബ്സ്റ്റാഫ്) ഹിറ്റ്ലർ അധികാരമേൽക്കുന്നതിനു മൂന്നുവർഷം മുമ്പ് യഹൂദ ബുദ്ധിജീവികളുടെ പ്രതിഭാസത്തെ വിശദീകരിക്കുകയും യഹൂദ ജനതയ്ക്കെതിരായ യഹൂദവിരുദ്ധതയെ പ്രോത്സാഹിപ്പിക്കുകയും യഹൂദമതത്തെ ലോകത്തിലെ തിന്മയുടെ ഉറവിടമായി ബോധ്യപ്പെടുത്താനും അദ്ദേഹം ശ്രമിച്ചു.
ലെസ്സിംഗിന്റെ രാഷ്ട്രീയ ആദർശങ്ങളും അദ്ദേഹത്തിന്റെ സിയോണിസവും നാസി ജർമ്മനിയുടെ ഉദയത്തിൽ വളരെ വിവാദപരമായ വ്യക്തിയായി അദ്ദേഹം മാറുകയും ചെക്കോസ്ലോവാക്യയിലേയ്ക്ക് പാലായനം ചെയ്യുകയും അവിടെ ഒരു സാമൂഹ്യ ജനാധിപത്യ രാഷ്ട്രീയക്കാരനായി ഗ്രാമത്തിലെ മമറൈൻബാദിൽ താമസിക്കുകയും ചെയ്തു. 1933 ഓഗസ്റ്റ് 30 രാത്രിയിൽ അദ്ദേഹം സുഡീറ്റൻ ജർമ്മൻ നാസി അനുഭാവികളാൽ വധിക്കപ്പെട്ടു. ലെസ്സിങ് വില്ലയുടെ ഒരു ജാലകത്തിലൂടെ വെടിവെയ്ക്കുകയാണുണ്ടായത്. സുഡ്ടെൻലാൻഡ്, റുഡോൾഫ് മാക്സ് ഇകേർട്ട്, റുഡോൾഫ് സൈഷ്ക, കാൾ ഹോൺ എന്നീ ജർമൻ നാഷണൽ സോഷ്യലിസ്റ്റുകളാണ് അദ്ദേഹത്തിന്റെ വധത്തിനുപിന്നിൽ പ്രവർത്തിച്ചത്. കൊലപാതകം കഴിഞ്ഞ് അവർ നാസി ജർമ്മനിലേയ്ക്ക് പാലായനം ചെയ്തു.
ബാഹ്യ ലിങ്കുകൾ
വർഗ്ഗം:ജർമ്മൻ തത്ത്വചിന്തകർ വർഗ്ഗം:ജൂത തത്ത്വചിന്തകർ വർഗ്ഗം:1872-ൽ ജനിച്ചവർ വർഗ്ഗം:ജർമ്മൻ യഹൂദർ വർഗ്ഗം:1933-ൽ മരിച്ചവർ വർഗ്ഗം:ജർമൻ സാഹിത്യകാരന്മാർ
മാനുവൽ ഫ്രെഡെറിക്
ഒരു പ്രമുഖ ഇന്ത്യൻ ഹോക്കി താരമാണ് മാനുവൽ ഫ്രെഡെറിക്. 1972ൽ മ്യൂണിച്ചിൽ നടന്ന ഒളിമ്പിക്‌സിൽ ഇന്ത്യൻ ഹോക്കി ടീമിന്റെ ഭാഗമായിരുന്നു. ഈ മത്സരത്തിൽ ഇന്ത്യൻ ടീം വെങ്കല മെഡൽ നേടി.
ജീവിത രേഖ
കേരളത്തിലെ കണ്ണൂർ ജില്ലയിൽ 1948 ഒക്ടോബർ 20നാണ് മാനുവൽ ഫ്രെഡെറികിന്റെ ജനനം. കായിക രംഗത്തെ സമഗ്ര സംഭാവനയ്ക്ക് ഒളിമ്പ്യൻ സുരേഷ് ബാബു മെമ്മോറിയൽ അവാർഡിന് 2013ൽ മാനുവൽ ഫ്രെഡെറിക് അർഹനായി.
ദൻവാർ
അൻപതിനായിരത്തോളം വരുന്ന ഒരു ഇന്തോ-ആര്യൻ വംശജർ നേപ്പാളിന്റെ ചില ഭാഗങ്ങളിൽ സംസാരിക്കുന്ന ഒരു ഭാഷയാണ് ദൻവാർ (ദനുവാർ, ഡെൻവാർ, ധൻവർ, ധൻവാർ എന്നും അറിയപ്പെടുന്നു). ഇത് ബോട്ടെ-ദാറായിക്ക് സമീപമാണ്. എന്നാൽ ഇൻഡോ-ആര്യൻ ഭാഷകളിൽ തരംതിരിക്കപ്പെട്ടിട്ടില്ല. ദൻവർ റായ് എന്ന് വിളിക്കുന്ന ഒരു ഇനം, ഇത് ടിബറ്റോ-ബർമാൻ കുടുംബത്തിലെ റായിയുമായി ബന്ധപ്പെട്ടതല്ല.
ഫ്രാൻസെസ് വില്ലാർഡ്
ഒരു അമേരിക്കൻ അധ്യാപികയും, സ്ത്രീകളുടെ വോട്ടവകാശത്തിനായി വാദിച്ചിരുന്ന വനിതയുമായിരുന്നു ഫ്രാൻസെസ് എലിസബത്ത് കരോലിൻ വില്ലാർഡ് (ജീവിതകാലം, സെപ്റ്റംബർ 28, 1839 - ഫെബ്രുവരി 17, 1898). 1879-ൽ വുമൺസ് ക്രിസ്ത്യൻ ടെമ്പറൻസ് യൂണിയന്റെ (ഡബ്ല്യു.സി.ടി.യു) ദേശീയ പ്രസിഡന്റായ ഫ്രാൻസെസ് വില്ലാർഡ് 1898-ൽ അവരുടെ മരണംവരെ പ്രസിഡന്റായി തുടർന്നു. അമേരിക്കൻ ഭരണഘടനയുടെ പതിനെട്ടാമത് (നിരോധനം), പത്തൊൻപതാം (വനിതാ വോട്ടവകാശം) ഭേദഗതികൾ അംഗീകരിച്ചതിനാൽ അടുത്ത ദശകങ്ങളിലും അവരുടെ സ്വാധീനം തുടർന്നു. ഡബ്ല്യുസി‌ടിയുവിനായി "എല്ലാം ചെയ്യുക" എന്ന മുദ്രാവാക്യം വില്ലാർഡ് വികസിപ്പിച്ചെടുത്തു, ലോബിയിംഗ്, നിവേദനം, പ്രസംഗം, പ്രസിദ്ധീകരണം, വിദ്യാഭ്യാസം എന്നിവയിലൂടെ വിപുലമായ സാമൂഹിക പരിഷ്കാരങ്ങളിൽ ഏർപ്പെടാൻ അംഗങ്ങളെ അവർ പ്രോത്സാഹിപ്പിച്ചു. തന്റെ ജീവിതകാലത്ത്, പല സംസ്ഥാനങ്ങളിലും സമ്മത പ്രായം ഉയർത്തുന്നതിലും എട്ട് മണിക്കൂർ പ്രവൃത്തി ദിവസം ഉൾപ്പെടെ തൊഴിൽ പരിഷ്കാരങ്ങൾ പാസാക്കുന്നതിലും വില്ലാർഡ് വിജയിച്ചു. ജയിൽ പരിഷ്കരണം, ശാസ്ത്രീയ സ്വഭാവം, ക്രിസ്ത്യൻ സോഷ്യലിസം, സ്ത്രീകളുടെ അവകാശങ്ങളുടെ ആഗോള വ്യാപനം എന്നിവയും അവരുടെ കാഴ്ചപ്പാടിൽ ഉൾപ്പെടുന്നു.
ജയവർമ്മൻ മൂന്നാമൻ
ജയവർമ്മൻ II ാമന്റെ മക്കളെക്കുറിച്ചോ, സന്താനങ്ങളെക്കുറിച്ചോ ചരിത്രകാരന്മാർക്ക് ഇതുവരെ വളരെ ബൃഹത്തായ അറിവുകളൊന്നും ലഭിച്ചിട്ടില്ല. ജയവർമ്മൻ III അങ്കോറിലെ രണ്ടാം മഹാരാജാവായിരുന്നു. ഇദ്ദേഹം ഒരുപാട് ക്ഷേതങ്ങളുടെ നിർമ്മാണം തുടങ്ങി വച്ചു പക്ഷേ ഇദ്ദേഹത്തിന്റെ നാമം ആ നിർമ്മിതികളുടെകൂടെ പറഞ്ഞു കണ്ടിട്ടില്ല.ഇദ്ദേഹത്തിന്റെ പിൻഗ്ഗാമി ഇന്ദ്രവർമ്മൻ I ഒരു തീവ്രഉൽക്കർഷേച്ഛയുള്ള ആളായതിനാൽ തുടങ്ങിവച്ച എല്ലാ നിർമ്മിതികളിലും സ്വാധീനം സ്ഥാപിച്ച് ഇന്ദ്രവർമ്മന്റേതായി പൂർത്തീകരിക്കുകയാണുണ്ടായത്
ഫ്രാൻസെസ് വില്ലാർഡ്
ആദ്യകാല ജീവിതവും വിദ്യാഭ്യാസവും
1858-ൽ വില്ലാർഡ് കുടുംബം ഇല്ലിനോയിയിലെ ഇവാൻസ്റ്റണിലേക്ക് താമസം മാറ്റി. ജോസിയ വില്ലാർഡ് ഒരു ബാങ്കറായി. ഫ്രാൻസിസും മേരിയും നോർത്ത് വെസ്റ്റേൺ ഫീമെയിൽ കോളേജിലും (നോർത്ത് വെസ്‌റ്റേൺ യൂണിവേഴ്‌സിറ്റിയുമായി ബന്ധമില്ല) അവരുടെ സഹോദരൻ ഒലിവറും ഗാരറ്റ് ബിബ്ലിക്കൽ ഇൻസ്റ്റിറ്റ്യൂട്ടിലും ചേർന്നു.
അധ്യാപന ജീവിതം
നോർത്ത് വെസ്റ്റേൺ ഫീമെയിൽ കോളേജിൽ നിന്ന് ബിരുദം നേടിയ ശേഷം, വില്ലാർഡ് രാജ്യത്തുടനീളം വിവിധ അധ്യാപക സ്ഥാനങ്ങൾ വഹിച്ചു. അവർ പിറ്റ്‌സ്‌ബർഗ് ഫീമെയിൽ കോളേജിലും ന്യൂയോർക്കിലെ (പിന്നീട് സിറാക്കൂസ് യൂണിവേഴ്‌സിറ്റി) ജെനീസി വെസ്‌ലിയൻ സെമിനാരിയിൽ പ്രിസെപ്റ്ററായും ജോലി ചെയ്തു. 1871-ൽ പുതുതായി സ്ഥാപിതമായ ഇവാൻസ്റ്റൺ കോളേജ് ഫോർ ലേഡീസിന്റെ പ്രസിഡന്റായി അവർ നിയമിതയായി. 1873-ൽ ഇവാൻസ്റ്റൺ കോളേജ് ഓഫ് നോർത്ത് വെസ്‌റ്റേൺ യൂണിവേഴ്‌സിറ്റിയിലെ വുമൺസ് കോളേജായി മാറിയപ്പോൾ, യൂണിവേഴ്‌സിറ്റിയിലെ ആദ്യത്തെ വനിതാ ഡീൻ ആയി വില്ലാർഡ് തിരഞ്ഞെടുക്കപ്പെട്ടു. എന്നിരുന്നാലും, 1874-ൽ യൂണിവേഴ്സിറ്റി പ്രസിഡന്റ് ചാൾസ് ഹെൻറി ഫൗളറുമായുള്ള അവരുടെ വുമൺസ് കോളേജിന്റെ ഭരണത്തെച്ചൊല്ലിയുള്ള ഏറ്റുമുട്ടലുകളെത്തുടർന്ന് അവൾ രാജിവച്ചതോടെ ആ പദവിക്ക് ആയുസ്സ് കുറവായിരുന്നു. വില്ലാർഡ് മുമ്പ് ഫൗളറുമായി വിവാഹനിശ്ചയം നടത്തുകയും വിവാഹനിശ്ചയം വേർപെടുത്തുകയും ചെയ്തിരുന്നു.
കൈവ് ക്യാമറാറ്റ
കീവിലെ ഒരു സംഗീത സംഘമാണ് കൈവ് ക്യാമറാറ്റ. ഉക്രേനിയൻ സംഗീതസംവിധായകരുടെ സംഗീതം പ്രോത്സാഹിപ്പിക്കലും വിദേശത്തുള്ള അവരുടെ സൃഷ്ടികളുടെ പ്രാതിനിധ്യവുമാണ് സംഘത്തിന്റെ സർഗ്ഗാത്മക പ്രവർത്തനത്തിന്റെ പ്രധാന മേഖല. കൈവ് ക്യാമറാറ്റ ദേശാഭിമാന സൃഷ്ടികളും കമ്മീഷൻ ചെയ്യുന്നു.
ഫ്രാൻസെസ് വില്ലാർഡ്
ആക്ടിവിസ്റ്റ് (WCTU, വോട്ടവകാശം)
അവളുടെ രാജിക്ക് ശേഷം, വില്ലാർഡ് തന്റെ ഊർജ്ജം ഒരു പുതിയ കരിയറിൽ കേന്ദ്രീകരിച്ചു: സ്ത്രീകളുടെ സംയമന പ്രസ്ഥാനം. 1874-ൽ, വുമൺസ് ക്രിസ്ത്യൻ ടെമ്പറൻസ് യൂണിയന്റെ (WCTU) സ്ഥാപക കൺവെൻഷനിൽ വില്ലാർഡ് പങ്കെടുത്തു, അവിടെ അവർ ആദ്യത്തെ കറസ്‌പോണ്ടിംഗ് സെക്രട്ടറിയായി തിരഞ്ഞെടുക്കപ്പെട്ടു. 1876-ൽ, WCTU പ്രസിദ്ധീകരണ വകുപ്പിന്റെ തലവനായി, WCTU-ന്റെ പ്രതിവാര പത്രമായ ദി യൂണിയൻ സിഗ്നൽ പ്രസിദ്ധീകരിക്കുന്നതിലും ദേശീയ പ്രേക്ഷകരെ സൃഷ്ടിക്കുന്നതിലും ശ്രദ്ധ കേന്ദ്രീകരിച്ചു. 1885-ൽ വില്ലാർഡ് എലിസബത്ത് ബോയ്ന്റൺ ഹാർബർട്ട്, മേരി എല്ലെൻ വെസ്റ്റ്, ഫ്രാൻസെസ് കോനന്റ്, മേരി ക്രോവെൽ വാൻ ബെൻഷോട്ടൻ (വില്ലാർഡിന്റെ ആദ്യ സെക്രട്ടറി) എന്നിവരും മറ്റ് 43 പേരും ചേർന്ന് ഇല്ലിനോയിസ് വുമൺസ് പ്രസ് അസോസിയേഷൻ സ്ഥാപിച്ചു. .
കൈവ് ക്യാമറാറ്റ
അവലംബം
വർഗ്ഗം:സംഗീത സംഘങ്ങൾ
ഫ്രാൻസെസ് വില്ലാർഡ്
പുറംകണ്ണികൾ
വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:1898-ൽ മരിച്ചവർ വർഗ്ഗം:1839-ൽ ജനിച്ചവർ
ഭീമൻ കോരിമൂക്കൻ ഗിത്താർമത്സ്യം
കടൽ വാസിയായ ഒരു മൽസ്യമാണ് ഭീമൻ കോരിമൂക്കൻ ഗിത്താർമത്സ്യം  അഥവാ '''Giant Shovelnose Ray (Common Shovelnose Ray). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
ഇതും കാണുക
വർഗ്ഗം:തിരണ്ടികൾ
രാംദാസ് ഗാന്ധി
മഹാതമാ ഗാന്ധിയുടെയും കസ്തൂർബാ ഗാന്ധിയുടെയും മൂന്നാമത്തെ മകനാണ് രാംദാസ് ഗാന്ധി.ദക്ഷിണാഫ്രിക്കയിൽ 1897-ല്ലാണ് അദ്ദേഹം ജനിച്ചത്. അദ്ദേഹത്തിനും ഭാര്യ നിർമ്മലയ്ക്കും മൂന്ന് മക്കളുണ്ടായിരുന്നു. സുമിത്ര ഗാന്ധി, കനു ഗാന്ധി, ഉഷാ ഗാന്ധി. പിതാവിന്റെ കൂടെ അദ്ദേഹം ഇന്ത്യൻ സ്വാതന്ത്ര്യ സമരത്തിൽ സജീവമായിരുന്നു.
അവലംബം
വർഗ്ഗം:ഗാന്ധിയർ വർഗ്ഗം:മഹാത്മാ ഗാന്ധി കുടുംബം വർഗ്ഗം:1897-ൽ ജനിച്ചവർ വർഗ്ഗം:1969-ൽ മരിച്ചവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വിശ്വാസപൂർവ്വം മൻസൂർ
പി ടി കുഞ്ഞു മുഹമ്മദ് തിരക്കഥയെഴുതി സംവിധാനം ചെയ്ത 2017 ലെ മലയാള ഭാഷാ ചിത്രമാണ് വിശ്വാസപൂർവം മൻസൂർ. റോഷൻ മാത്യു, പ്രയാഗ മാർട്ടിൻ, ആശ ശരത്, സറീന വഹാബ് എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളായി അഭിനയിക്കുന്നത്. 2017 ജൂൺ 24 നാണ് ചിത്രം കേരളത്തിൽ റിലീസ് ചെയ്തത്.
ചിത്രീകരണം
റോഷൻ മാത്യു, പ്രയാഗ മാർട്ടിൻ എന്നിവർ ചിത്രത്തിലെ നായികാ നായകന്മാരായി അഭിനയിച്ചു. ഗൗതമി, ശ്വേത മേനോൻ എന്നിവരയിരുന്നു ഫാത്തിബി, സൈറബാനു എന്നീ വേഷങ്ങൾ അവതരിപ്പിച്ചത്. എന്നിരുന്നാലും, ടെലിവിഷൻ ഷോകളിലെ മുൻ‌കാല പ്രതിബദ്ധത കാരണം രണ്ടുപേരും ചിത്രം പൂർത്തിയാകുന്നതിനുമുമ്പേ വിട്ടുപോകുകയും പകരം ഐഷാബിയെ ആശ ശരതും  സൈറ ഭാനുവിനെ സറീന വഹാബും അവതരിപ്പിച്ചു. 2017 ഫെബ്രുവരിയിൽ തലശ്ശേരിയിൽ ചിത്രത്തിൻറ മുഖ്യ ചിത്രീകരണം ആരംഭിച്ചു.
പുറത്തേക്കുള്ള കണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ഐഡ നൊഡക്ക്
1934-ൽ അണുവിഘടനത്തെക്കുറിച്ച് ആദ്യമായി ആശയം അവതരിപ്പിച്ച ജർമ്മൻ രസതന്ത്രജ്ഞയും ഭൗതികശാസ്ത്രജ്ഞയുമായിരുന്നു ഐഡ നൊഡക്ക്. രസതന്ത്രത്തിൽ മൂന്നുപ്രാവശ്യം നാമനിർദ്ദേശം ചെയ്യപ്പെട്ട ഇവർ ഭർത്താവായ വാൾട്ടർ നൊഡക്ക് എന്ന രസതന്ത്രജ്ഞനുമായി ചേർന്ന് 75 -ാമത്തെ മൂലകമായ റീനിയം കണ്ടുപിടിച്ചു.
ജീവചരിത്രം
1896-ൽ ലാകൗസെനിലെ വെസെൽ ആണ് നൊഡക്ക് ജനിച്ചത്. രസതന്ത്രം പഠിച്ച ജർമ്മനിയിലെ ആദ്യവനിതയായിരുന്നു ഇവർ. 1921 -ൽ നൊഡക്ക് ബർലിനിലെ ടെക്നിക്കൽ യൂണിവേഴ്സിറ്റിയിൽ നിന്ന് ഹൈയർ ആലിഫാറ്റിക് ഫാറ്റിആസിഡ് അൺഹൈഡ്രൈഡ്സ് എന്ന വിഷയത്തിൽ ഡോക്ടറേറ്റ് നേടി. പിന്നീട് ഈ ഫീൽഡിൽതന്നെ പ്രവർത്തിക്കുകയും ചെയ്തു. ജർമ്മനിയിലെ കെമിക്കൽ ഇൻഡസ്ട്രിയിൽ പ്രൊഫഷണൽ പൊസിഷനിലെത്തിയ ആദ്യ വനിതയായിരുന്നു നൊഡക്ക്. 1926-ൽ രസതന്ത്രജ്ഞനായ വാൾട്ടർ നൊഡക്കിനെ വിവാഹം ചെയ്തു. ഒരു വർക്ക് യൂണിറ്റിൽ ("Arbeitsgemeinschaft") വിവാഹത്തിനുമുമ്പും ശേഷവും രണ്ടുപേരും ഒന്നിച്ചാണ് പ്രവർത്തിച്ചിരുന്നത്. ഇതുകൂടാതെ നൊഡക്ക് സ്ട്രാസ്ബർഗ് യൂണിവേഴ്സിറ്റിയിലും പ്രവർത്തിച്ചിരുന്നു.
അണു വിഘടനം
1934-ലെ ന്യൂട്രോൺ ബോംബാക്രമണ പരീക്ഷണങ്ങളിൽ എൻറിക്കോ ഫെർമിയുടെ രാസ തെളിവുകളെ നോഡാക്ക് ശരിയായി വിമർശിച്ചു. അതിൽ നിന്ന് ട്രാൻസ്‌യുറാനിക് മൂലകങ്ങൾ ഉൽ‌പാദിപ്പിക്കപ്പെട്ടിരിക്കാമെന്ന് അദ്ദേഹം അഭിപ്രായപ്പെട്ടു. ഈ സിദ്ധാന്തം കുറച്ച് വർഷങ്ങളായി വ്യാപകമായി അംഗീകരിക്കപ്പെട്ടു. എന്നിരുന്നാലും, നോഡ്ഡാക്കിന്റെ "ഓൺ എലമെന്റ് 93" എന്ന പ്രബന്ധം നിരവധി സാധ്യതകൾ നിർദ്ദേശിച്ചു. പക്ഷേ യുറേനിയം മൂലകങ്ങളേക്കാൾ ഭാരം കുറഞ്ഞവയെ ഫെർമി തന്റെ തെളിവുകളിൽ ഇല്ലാതാക്കുന്നതിൽ പരാജയപ്പെട്ടു. ഈ പേപ്പർ ഇന്ന് ചരിത്രപരമായി പ്രാധാന്യമർഹിക്കുന്നത് ഫെർമിയുടെ കെമിക്കൽ പ്രൂഫിലെ ന്യൂനത ശരിയായി ചൂണ്ടിക്കാണിച്ചതിനാലല്ല, മറിച്ച് "ന്യൂക്ലിയസ് നിരവധി വലിയ ശകലങ്ങളായി വിഭജിക്കുന്നത് സങ്കൽപ്പിക്കാവുന്ന കാര്യമാണ്. തീർച്ചയായും ഇത് അറിയപ്പെടുന്ന മൂലകങ്ങളുടെ ഐസോടോപ്പുകളായിരിക്കും. എന്നാൽ വികിരണ മൂലകത്തിന്റെ അയൽക്കാരായിരിക്കില്ല. അങ്ങനെ ചെയ്യുന്നതിലൂടെ ഏതാനും വർഷങ്ങൾക്കുശേഷം ന്യൂക്ലിയർ വിഭജനം എന്നറിയപ്പെടുന്ന കാര്യങ്ങൾ അവർ പ്രവചിച്ചു. എന്നിരുന്നാലും, നോഡ്ഡാക്കിന്റെ സിദ്ധാന്തം ഈ സാധ്യതയ്ക്ക് പരീക്ഷണാത്മക തെളിവോ സൈദ്ധാന്തിക അടിസ്ഥാനമോ പ്രകടിപ്പിച്ചില്ല. അതിനാൽ, ഈ പേപ്പർ ശരിയാണെന്ന വസ്തുത ഉണ്ടായിരുന്നിട്ടും മറ്റുള്ളവർ അവഗണിക്കുകയും പരിഹസിക്കുകയും ചെയ്തു. ഓട്ടോ ഹാനെപ്പോലെ നിരവധി ജർമ്മൻ ശാസ്ത്രജ്ഞർ നോഡാക്കിന്റെ കൃതിയെ പരിഹാസ്യമായി കണ്ടു. 1929 ലെ വാൾസ്ട്രീറ്റ് തകർച്ചയെത്തുടർന്ന് വർഷങ്ങളായി ജോലിസ്ഥലത്ത് ഒരു സ്ത്രീയുടെ സ്ഥാനം കുറഞ്ഞുവരികയായിരുന്നു. 1932-ൽ, യൂറോപ്പിൽ മറ്റുള്ളവർ ആവർത്തിക്കുന്ന ഒരു ജർമ്മൻ നിയമം നടപ്പാക്കി. വിവാഹിതരായ സ്ത്രീകൾക്ക് ജോലി ഉപേക്ഷിച്ച് വീട്ടമ്മമാരാകാൻ ബാധ്യസ്ഥരായിരുന്നു. അങ്ങനെ പുരുഷന്മാർക്ക് കൂടുതൽ സ്ഥാനങ്ങൾ ലഭ്യമാകും. “പണമടയ്ക്കാത്ത സഹകാരി” എന്ന നില കാരണം നോഡ്ഡാക്കിന് ഈ നിയമത്തിൽ നിന്ന് രക്ഷപ്പെടാൻ കഴിഞ്ഞു. ഈ പഴുതുകൾ കാരണം അവൾക്ക് മാത്രമേ ജോലി ചെയ്യാൻ കഴിയൂ എന്നതിനാൽ ഇത് പ്രവർത്തനരംഗത്തെ പുരുഷന്മാർ അവരെ നിന്ദിക്കാൻ കാരണമായിരിക്കാം.
ന്യൂക്ലിയർ വിഭജനം സംബന്ധിച്ച നോഡാക്കിന്റെ ആശയം പിന്നീട് വളരെക്കാലം വരെ സ്ഥിരീകരിക്കപ്പെട്ടിരുന്നില്ല. 1938-ൽ ഐറിൻ ജോലിയറ്റ്-ക്യൂറി, ഫ്രെഡറിക് ജോലിയറ്റ്-ക്യൂറി, പാവെൽ സാവിക് എന്നിവർ ഫെർമിയുടേതിന് സമാനമായ പരീക്ഷണങ്ങൾ നടത്തി. "ട്രാൻസ്‌യുറാനിക്സ്" റെയർ എർത്ത് മൂലകങ്ങളുടെ സ്വഭാവത്തെ സമീപത്തുള്ള മൂലകങ്ങളേക്കാൾ പ്രദർശിപ്പിക്കുമ്പോൾ "interpretational difficulties" എന്ന് വിളിക്കുന്നു. ആത്യന്തികമായി 1938 ഡിസംബർ 17 ന് ഓട്ടോ ഹാനും ഫ്രിറ്റ്സ് സ്ട്രാസ്മാനും മുമ്പ് അനുമാനിച്ച ട്രാൻസ്‌യുറാനിക് മൂലകങ്ങൾ ബേരിയത്തിന്റെ ഐസോടോപ്പുകളാണെന്നതിന് രാസ തെളിവ് നൽകി, ഹാൻ ഈ ആവേശകരമായ ഫലങ്ങൾ തന്റെ പ്രവാസിയായ സഹപ്രവർത്തകനായ ലിസ് മെയ്റ്റ്നറിന് എഴുതി. ഈ പ്രക്രിയ യുറേനിയം ന്യൂക്ലിയസിന്റെ ഭാരം കുറഞ്ഞ ഘടകങ്ങളിലേക്ക് 'പൊട്ടിത്തെറിക്കുന്നതായി' വിശദീകരിച്ചു. ഫ്രിറ്റ്സ് ന്യൂക്ലിയർ വിഭജനം സൃഷ്ടിച്ചതിന്റെ ആദ്യത്തെ സൈദ്ധാന്തിക മാതൃകയും ഗണിതശാസ്ത്രപരമായ തെളിവും നൽകുന്നതിന് മീറ്റ്നറും ഓട്ടോ ഫ്രിഷും ഫ്രിറ്റ്സ് കൽക്കറിന്റെയും നീൽസ് ബോറിന്റെയും ലിക്വിഡ് ഡ്രോപ്പ് സിദ്ധാന്തം (1935-ൽ ജോർജ്ജ് ഗാമോ നിർദ്ദേശിച്ചത്) ഉപയോഗിച്ചു. ഒരു ക്ലൗഡ് ചേമ്പർ വഴി ഫിഷൻ റിയാക്ഷൻ ഫ്രിഷ് പരീക്ഷണാത്മകമായി പരിശോധിക്കുകയും ഊർജ്ജ പ്രകാശനം സ്ഥിരീകരിക്കുകയും ചെയ്തു. അതിനാൽ, നോഡാക്കിന്റെ ആദ്യകാല സിദ്ധാന്തം ഒടുവിൽ അംഗീകരിക്കപ്പെട്ടു.
മൂലകങ്ങളുടെ കണ്ടെത്തൽ
നോഡാക്കും അവരുടെ ഭർത്താവും ഫിസിക്കലിഷ്-ടെക്നിഷെ റീച്ച്‌സാൻസ്റ്റാൾട്ടിൽ അപ്പോഴും അജ്ഞാതമായ മൂലകം 43, 75 എന്നിവക്കായി തിരഞ്ഞു. 1925-ൽ അവർ ഒരു പേപ്പർ പ്രസിദ്ധീകരിച്ചു (Zwei neue Elemente der Mangangruppe, Chemischer Teil) പുതിയ മൂലകങ്ങളെ Rhenium (75), masurium (43) എന്ന് വിളിച്ചു. ഐഡയുടെ ജന്മസ്ഥലത്തെ സംബന്ധിച്ചിടത്തോളം അവർ മൂലകങ്ങൾക്ക് റെനിയം എന്നും അദ്ദേഹത്തിന്റെ ബഹുമാനാർത്ഥം മസൂറിയം എന്നും പേരിട്ടു. ശാസ്ത്രജ്ഞർ അവരുടെ ഫലങ്ങളിൽ സംശയം പ്രകടിപ്പിച്ചതിന് ശേഷം, നോഡാക്കിന്റെ കണ്ടെത്തലുകൾ സ്ഥിരീകരിക്കുന്നതിന് കൂടുതൽ പരീക്ഷണങ്ങൾ നടത്താൻ തുടങ്ങി. റിനിയത്തിന്റെ കണ്ടെത്തൽ മാത്രമാണ് സ്ഥിരീകരിച്ചത്. മൂലകം 43 വേർതിരിച്ചെടുക്കാനും അവയുടെ ഫലങ്ങൾ പുനർനിർമ്മിക്കാനും അവർക്ക് കഴിഞ്ഞില്ല. ഈ നേട്ടങ്ങൾ 1931 ൽ ഐഡയ്ക്ക് ജർമ്മൻ കെമിക്കൽ സൊസൈറ്റിയുടെ അഭിമാനകരമായ ലീബിഗ് മെഡൽ സമ്മാനിച്ചു.
എലമെന്റ് 43 1937 ൽ എമിലിയോ സെഗ്രെയും കാർലോ പെറിയറും ചേർന്ന് ബീറ്റാ ക്ഷയത്തിന് വിധേയമായ ഒരു സൈക്ലോട്രോണിൽ നിന്ന് വലിച്ചെറിയപ്പെട്ട ഫോയിൽ നിന്ന് മോളിബ്ഡിനം വേർതിരിച്ചു. അതിന്റെ കൃത്രിമ ഉറവിടം കാരണം ഇതിന് ഒടുവിൽ ടെക്നെറ്റിയം എന്ന് പേരിട്ടു. ടെക്നീഷ്യത്തിന്റെ ഒരു ഐസോടോപ്പിനും 4.2 ദശലക്ഷം വർഷത്തിൽ കൂടുതൽ അർദ്ധായുസ്സ് ഇല്ല. കൂടാതെ ഇത് പ്രകൃതിദത്ത മൂലകമായി ഭൂമിയിൽ അപ്രത്യക്ഷമായതായി കണക്കാക്കപ്പെടുന്നു. 1961 -ൽ 238 യു വിഘടനത്തിൽ നിന്ന് ഉത്പാദിപ്പിച്ച പിച്ച്ബ്ലെൻഡിലെ ടെക്നീഷ്യത്തിന്റെ അളവ് ബി ടി കെന്നയും പോൾ കെ. കുറോഡയും കണ്ടെത്തി. ഈ കണ്ടുപിടിത്തത്തെ അടിസ്ഥാനമാക്കി ബെൽജിയൻ ഭൗതികശാസ്ത്രജ്ഞനായ പീറ്റർ വാൻ ആഷെ നോഡാക്കിന്റെ വിശകലന രീതിയുടെ കണ്ടെത്തൽ പരിധി കാണിക്കാൻ അവരുടെ ഡാറ്റയുടെ ഒരു വിശകലനം നിർമ്മിച്ചു. നോഡാക്കിന്റെ വിശകലന രീതിയുടെ കണ്ടെത്തൽ പരിധി അവരുടെ പേപ്പറിൽ റിപ്പോർട്ടുചെയ്ത 10−9 മൂല്യത്തേക്കാൾ 1000 മടങ്ങ് കുറവായതിനാൽ  43 -ാമത്തെ മൂലകം കണ്ടെത്താനാകുമായിരുന്നു. കാരണം അവർ വിശകലനം ചെയ്ത അയിരുകളിൽ യുറേനിയം അടങ്ങിയിരുന്നു. നോഡാക്കിന്റെ അവശിഷ്ട കോമ്പോസിഷനുകളുടെ വാൻ ആഷെയുടെ എസ്റ്റിമേറ്റുകൾ ഉപയോഗിച്ച് എൻഐഎസ്ടി ശാസ്ത്രജ്ഞനായ ജോൺ ടി. ആംസ്ട്രോംഗ്, കമ്പ്യൂട്ടർ ഉപയോഗിച്ച് യഥാർത്ഥ എക്സ്-റേ സ്പെക്ട്രം അനുകരിച്ചു. "ഫലങ്ങൾ അപ്രതീക്ഷിതമായി അവർ പ്രസിദ്ധീകരിച്ച സ്പെക്ട്രത്തിന് അടുത്തായിരുന്നു!" മെയിൻസ് സർവകലാശാലയിൽ നിന്ന് ഗുണ്ടർ ഹെർമൻ വാൻ ആഷെയുടെ വാദങ്ങൾ  പരിശോധിക്കുകയും അവ താൽക്കാലികമായി വികസിപ്പിച്ചെടുക്കുകയും മുൻകൂട്ടി നിശ്ചയിച്ച ഫലത്തിലേക്ക് അവസാനിപ്പിക്കുകയും ചെയ്തു. കെന്നയുടെയും കുരോഡയുടെയും അഭിപ്രായത്തിൽ, ഒരു സാധാരണ പിച്ച്ബ്ലെൻഡിൽ (50% യുറേനിയം) പ്രതീക്ഷിക്കുന്ന 99 ടെക്‌നെറ്റിയം ഉള്ളടക്കം ഏകദേശം 10 −10 ഗ്രാം/കിലോ അയിരാണ്. നോഡ്ഡാക്കിന്റെ കൊളംബൈറ്റ് സാമ്പിളുകളിൽ യുറേനിയം ഒരിക്കലും 5% ൽ കൂടുതലാകില്ലെന്നും മൂലകം 43 ന്റെ അളവ് 3 × 10 −11 µg/kg അയിരിൽ കവിയാൻ പാടില്ലെന്നും F. ഹബാഷി ചൂണ്ടിക്കാട്ടി. ഇത്രയും കുറഞ്ഞ അളവ് അളക്കാനോ, പശ്ചാത്തല ശബ്ദത്തിൽ നിന്ന് വ്യക്തമായി വേർതിരിച്ചറിയാൻ സാധിക്കുന്ന മൂലകം 43 ന്റെ എക്സ്-റേ ലൈനുകൾ നൽകാനോ കഴിയില്ല. അതിന്റെ സാന്നിധ്യം കണ്ടെത്താനുള്ള ഒരേയൊരു മാർഗ്ഗം റേഡിയോ ആക്ടീവ് അളവുകൾ നടത്തുക എന്നതാണ്. നോഡാക്കിന് ഉപയോഗിക്കാൻ കഴിയാത്ത ഒരു സാങ്കേതികത എന്നാൽ സെഗ്രെയും പെരിയറും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:1896-ൽ ജനിച്ചവർ വർഗ്ഗം:1978-ൽ മരിച്ചവർ വർഗ്ഗം:ജർമ്മൻ രസതന്ത്രജ്ഞർ
വെരി ലാർജ് ഹാഡ്രോൺ കൊളൈഡർ
ആസൂത്രണഘട്ടത്തിലിരിക്കുന്ന ഭീമൻ കണികാത്വരിത്രമാണ് വെരിലാർജ് ഹാഡ്രോൺ കൊളൈഡർ. ലാർജ് ഹാഡ്രോൺ കൊളൈഡറിനെക്കാൾ നാലു മടങ്ങ് വലുതും ഏഴു മടങ്ങ് ശക്തിയേറിയതുമാണ് ഇത്. അമേരിക്കയിൽ ഫെർമിലാബിലെ ടെവാട്രോൺ നിൽക്കുന്ന സ്ഥലത്താണ് 100 കി.മീറ്റർ ചുറ്റളവിൽ ഇതു സ്ഥാപിക്കുന്നതിനുള്ള നിർദ്ദേശം വന്നിരിക്കുന്നത്. ഫെർമി ലാബ് ഇപ്പോൾ പ്രവർത്തനരഹിതമാണ്. 100 ടെറാ ഇലക്ട്രോൺ വാട്ട് ശക്തിയുള്ള ഈ കണികാ ത്വരിത്രം ഉപയോഗിച്ച് പ്രപഞ്ച സൃഷ്ടിയെ കുറിച്ചുള്ള സ്റ്റാൻഡേർഡ് മോഡലിനെ വിശദീകരിക്കാൻ സഹായിക്കുന്ന കൂടുതൽ വിവരങ്ങൾ ലഭിക്കും എന്നാണ് കരുതുന്നത്.
ഇതിന്റെ സാങ്കേതിക സാദ്ധ്യതകളെയും രൂപകൽപ്പനചെയ്യാനുള്ള സാദ്ധ്യതകളെയും പറ്റി സൂചിപ്പിക്കാനാണ് ഈ പദം സാധാരണയായി ഉപയോഗിക്കുന്നത്. ലാർജ് ഹാഡ്രോൺ കൊളൈഡറിനേക്കാൾ ശേഷികൂടിയ ഒന്ന് നിർമ്മിക്കാനായി വലിയതോതിൽ വലിപ്പവും പണച്ചെലവും ഊർജ്ജവും ആവശ്യമാണ്. വളരെകൂടിയ കാലം വിവിധരാജ്യങ്ങളുടെയും ശാസ്ത്രജ്ഞന്മാരുടെയും അന്താരാഷ്ട്രസഹകരണവും ഇത്തരമൊരു ഭീമൻ യന്ത്രം നിർമ്മിക്കാനും പ്രവർത്തിപ്പിക്കാനും ആവശ്യമാണ്.
പുറത്തേക്കുള്ള കണ്ണികൾ
വർഗ്ഗം:സാങ്കേതികവിദ്യ വർഗ്ഗം:കണികാഭൗതികം
പൊച്ചെഫെസ്ട്രൂം
ദക്ഷിണാഫ്രിക്കയുടെ വടക്കുപടിഞ്ഞാറൻ പ്രവിശ്യയിൽ സ്ഥിതി ചെയ്യുന്ന പട്ടണമാണ് പൊച്ചെഫെസ്ട്രൂം. ജൊഹാനസ്‌ബർഗിൽനിന്നും 120 കിലോമീറ്റർ വടക്കുപടിഞ്ഞാറ് മാറി മൂയി നദിയുടെ കരയിലാണ് ഈ നഗരം സ്ഥിതി ചെയ്യുന്നത്.1838ലാണ് പൊച്ചെഫെസ്ട്രൂം നഗരം സ്ഥാപിതമായത്.മറ്റ് ദക്ഷിണാഫ്രിക്കൻ നഗരങ്ങളുമായി റോഡ് മാർഗ്ഗം പൊച്ചെഫെസ്ട്രൂം ബന്ധപ്പെട്ടിരിക്കുന്നു.ഒന്നരലക്ഷത്തോളം ആളുകൾ ഈ നഗരത്തിൽ താമസിക്കുന്നുണ്ട്.ഒട്ടനവധി വിദ്യാഭ്യാസ സ്ഥാപനങ്ങൾ സ്ഥിതി ചെയ്യുന്ന പൊച്ചെഫെസ്ട്രൂമിൽ ഒരു രാജ്യാന്തര ക്രിക്കറ്റ് സ്റ്റേഡിയവുമുണ്ട്.
പുറത്തെക്കുള്ള കണ്ണികൾ
വർഗ്ഗം:ദക്ഷിണാഫ്രിക്കൻ നഗരങ്ങൾ
വയനാടൻ കരിയിലത്തവള
പശ്ചിമഘട്ടതദ്ദേശവാസിയായ ഒരു തവളയാണ് വയനാടൻ കരിയിലത്തവള അഥവാ '''Jerdon's Bush Frog. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. ഇവയെ വയനാട് ബുഷ്‌ ഫ്രോഗ് എന്നും വിളിക്കുന്നുണ്ട്. ആർദ്രമായ കാടുകളിലും മലമ്പ്രദേശങ്ങളിലും ഇവയെ കാണാം. അപൂർവമായി തീരദേശങ്ങളിലെ കാവുകളിലും ഇവയെ കണ്ടെത്തിയിട്ടുണ്ട്.
ആവാസം
കൂർഗ്,വയനാട് മുതൽ പെരിയാർ വരെയുള്ള പ്രദേശങ്ങളിൽ ഇവയെ കണ്ടെത്തിയിട്ടുണ്ട്.
വർഗ്ഗം:തവളകൾ വർഗ്ഗം:കേരളത്തിലെ തവളകൾ
റോയൽ എൻഫീൽഡ്
വോർസെസ്റ്റർഷയറിലെ റെഡ്ഡിച്ചിലെ എൻഫീൽഡ് സൈക്കിൾ കമ്പനി ലിമിറ്റഡ് മോട്ടോർ സൈക്കിളുകൾ, സൈക്കിളുകൾ, പുൽത്തകിടി നിർമ്മാതാക്കൾ, സ്റ്റേഷനറി എഞ്ചിനുകൾ എന്നിവ വിറ്റ ബ്രാൻഡ് നാമമായിരുന്നു റോയൽ എൻഫീൽഡ്. റോയൽ ഇല്ലാതെ എൻ‌ഫീൽഡ് എന്ന ബ്രാൻഡ് നാമം മാത്രമായും എൻ‌ഫീൽഡ് സൈക്കിൾ കമ്പനി ഉപയോഗിച്ചു.
ആദ്യത്തെ റോയൽ എൻഫീൽഡ് മോട്ടോർസൈക്കിൾ 1901 ലാണ് നിർമ്മിച്ചത്. ചരിത്രത്തിലെ ഏറ്റവും ദൈർഘ്യമേറിയ മോട്ടോർ സൈക്കിൾ രൂപകൽപ്പനയായ റോയൽ എൻഫീൽഡ് ബുള്ളറ്റിന്റെ രൂപകൽപ്പനയ്ക്കും യഥാർത്ഥ നിർമ്മാണത്തിനും എൻഫീൽഡ് സൈക്കിൾ കമ്പനിയാണ് ഉത്തരവാദി.
റോയൽ എൻഫീൽഡിന്റെ സ്‌പെയർ പാർട്‌സ് പ്രവർത്തനം 1967 ൽ വെലോസെറ്റിന് വിറ്റു, ഇത് 1971 ന്റെ തുടക്കത്തിൽ അടച്ചു. എൻ‌ഫീൽഡിന്റെ ശേഷിക്കുന്ന മോട്ടോർ സൈക്കിൾ ബിസിനസ്സ് 1967 ൽ നോർട്ടൺ വില്ലിയേഴ്സിന്റെ ഭാഗമായി. 1978 ൽ ബിസിനസ്സ് അവസാനിച്ചു.
എൻ‌ഫീൽഡ്
ലഘുചിത്രം| "ദി ന്യൂ എൻ‌ഫീൽഡ് സൈക്കിൾ കമ്പനി" യുടെ 11 ജനുവരി 1897 ന് ഇഷ്യു ചെയ്ത ഷെയർ മിഡിൽസെക്സിലെ എൻ‌ഫീൽഡിലെ ഗവൺമെന്റിന്റെ റോയൽ സ്മോൾ ആർമ്സ് ഫാക്ടറിയിലേക്ക് തോക്കുകളുടെ കൃത്യമായ ഭാഗങ്ങൾ വിതരണം ചെയ്യുന്നതിനുള്ള കരാറുകൾ ഈഡി നേടിയിരുന്നു, റോയൽ എൻഫീൽഡ് എന്ന ബ്രാൻഡ് നാമം സ്വീകരിച്ചത് അങ്ങനെയാണ്. സൈക്കിൾ ജോലികൾ കൈകാര്യം ചെയ്യുന്നതിനായി 1896-ൽ അവർ ഒരു പുതിയ അനുബന്ധ കമ്പനിയായ ദി ന്യൂ എൻ‌ഫീൽഡ് സൈക്കിൾ കമ്പനി ലിമിറ്റഡ് ആരംഭിച്ചു.
എൻ‌ഫീൽഡ് ഓട്ടോകാറിന്റെ ബിസിനസ്സ്, അതായത് പ്ലാന്റും സ്റ്റോക്കും, ബർമിംഗ്ഹാമിലെ ആൽ‌ഡേസ് &amp; ജൂനിയർ ന്യൂമാറ്റിക് എഞ്ചിനീയറിംഗിന് വിറ്റു. എൻ‌ഫീൽഡ് സൈക്കിൾ കമ്പനി ഹണ്ട് എൻഡ് പ്രെമിസെസ് ഏറ്റെടുത്തു.
1955 ൽ എൻ‌ഫീൽഡ് സൈക്കിൾ കമ്പനി മദ്രാസ് മോട്ടോഴ്‌സുമായി ചേർന്ന് ചെന്നൈ ആസ്ഥാനമായി എൻ‌ഫീൽഡ് ഓഫ് ഇന്ത്യ രൂപീകരിച്ച് 350 സിസി റോയൽ എൻ‌ഫീൽഡ് ബുള്ളറ്റ് മോട്ടോർസൈക്കിൾ മദ്രാസിൽ നിർമ്മിക്കാൻ തുടങ്ങി. ആദ്യത്തെ മെഷീനുകൾ ഇംഗ്ലണ്ടിൽ നിന്ന് ഇറക്കുമതി ചെയ്ത ഘടകങ്ങളിൽ നിന്ന് കൂട്ടിച്ചേർത്തു. 1957 മുതൽ എൻ‌ഫീൽഡ് ഓഫ് ഇന്ത്യ ഇന്ത്യയിൽ ഘടകങ്ങൾ നിർമ്മിക്കുന്നതിന് ആവശ്യമായ യന്ത്രങ്ങൾ സ്വന്തമാക്കി, 1962 ആയപ്പോഴേക്കും എല്ലാ ഘടകങ്ങളും ഇന്ത്യയിൽ നിർമ്മിക്കപ്പെട്ടു.
1967 ന്റെ തുടക്കത്തിൽ കമ്പനി അടയ്ക്കുന്നതുവരെ റോയൽ എൻഫീൽഡ് അതിന്റെ റെഡ്ഡിച്ച് ഫാക്ടറിയിൽ സൈക്കിളുകൾ നിർമ്മിച്ചു. 1970 ൽ മോട്ടോർസൈക്കിളുകളുടെ ഉത്പാദനം നിർത്തലാക്കുകയും വോർസെസ്റ്റർഷെയർ ആസ്ഥാനമായുള്ള കമ്പനിയായ റെഡ്ഡിച്ച് 1971 ൽ ഇല്ലാതാകുകയും ചെയ്തു.
റോയൽ എൻഫീൽഡിന്റെ സ്‌പെയർ പാർട്‌സ് ബിസിനസ് 1967 ൽ വെലോസെറ്റിന് വിറ്റു. 1971 ൽ കമ്പനി പ്രവർത്തനം അവസാനിപ്പിച്ചു. വെസ്റ്റ് ബ്രോംവിച്ച് ലോഹ വ്യാപാരിയായ സിസി കൂപ്പർ ഒരു ചെറിയ സംഘം എഞ്ചിനീയർമാർക്കൊപ്പം ചില സ്പെയർ പാർട്സ് ഉത്പാദിപ്പിക്കുന്നത് കുറച്ചുകാലത്തേക്ക് കൂടി തുടർന്നു.
എൻ‌ഫീൽഡ് ഓഫ് ഇന്ത്യ 'ബുള്ളറ്റ്' നിർമ്മാണം തുടർന്നു, അവർ 1999 ൽ 'റോയൽ എൻഫീൽഡ്' എന്ന പേരിൽ തന്നെ മോട്ടോർ സൈക്കിളുകൾ ബ്രാൻഡുചെയ്യാൻ തുടങ്ങി. ഡേവിഡ് ഹോൾഡറുടെ വ്യാപാരമുദ്ര 'റോയൽ' ഉപയോഗിക്കുന്നതിനെതിരായ ഒരു കേസ് എൻ‌ഫീൽഡ് ഓഫ് ഇന്ത്യയ്ക്ക് അനുകൂലമായി. കഫെ റേസറുകൾ, ക്രൂയിസറുകൾ, റെട്രോസ്, അഡ്വഞ്ചർ ടൂററുകൾ എന്നിവ എൻ‌ഫീൽഡ് ഓഫ് ഇന്ത്യ ഇന്ത്യയിൽ നിർമ്മിച്ച് വിപണനം ചെയ്യുന്ന മോഡലുകളിൽ ഉൾപ്പെടുന്നു.
ഉൽപ്പന്നങ്ങൾ
കനമുള്ള സൈക്കിൾ‌ ഫ്രെയിമിൽ‌ ഫ്രണ്ട് ഡൌൺ‌ട്യൂബിൽ മിനർ‌വ എഞ്ചിൻ‌ ഘടിപ്പിച്ച പരീക്ഷണങ്ങൾക്ക് ശേഷം 1901 ൽ 239 സിസി എഞ്ചിൻ ഉപയോഗിച്ച് എൻ‌ഫീൽ‌ഡ് അവരുടെ ആദ്യത്തെ മോട്ടോർ‌സൈക്കിൾ‌ പുറത്തിറക്കി. ലഘുചിത്രം| 1907 എൻ‌ഫീൽഡ് 15 1903 ൽ ഫ്രഞ്ച് അഡെർ വി-ട്വിൻ അല്ലെങ്കിൽ ഡി ഡിയോൺ സിംഗിൾ സിലിണ്ടർ എഞ്ചിൻ ഉപയോഗിച്ച് ഒരു ലൈറ്റ് കാർ അവതരിപ്പിച്ചു. 1906-ൽ കാർ ഉൽ‌പാദനം റെഡ്ഫിച്ചിലെ ഹണ്ട് എന്റിലെ എൻ‌ഫീൽഡ് ഓട്ടോകാർ കോ ലിമിറ്റഡിലേക്ക് മാറ്റി. സ്വതന്ത്ര കമ്പനി 1908 വരെ മാത്രമേ നീണ്ടുനിന്നുള്ളൂ.
1907-ൽ എൻ‌ഫീൽഡ് ബർമിംഗ്ഹാമിലെ ആൽ‌ഡേസ് & ഒനിയൻസ് ജൂനിയർ ന്യൂമാറ്റിക് എഞ്ചിനീയറിംഗ് കമ്പനിയുമായി ലയിച്ച് എൻ‌ഫീൽഡ്-ആൽ‌ഡേ ഓട്ടോമൊബൈൽ നിർമ്മാണം ആരംഭിച്ചു.
1910 ആയപ്പോഴേക്കും റോയൽ എൻഫീൽഡ് നേരിട്ടുള്ള ബെൽറ്റ് ഡ്രൈവ് 297 സിസി സ്വിസ് മോട്ടോസാക്കോച്ച് വി-ട്വിൻ എഞ്ചിനുകൾ ഉപയോഗിച്ചിരുന്നു. ചെയിൻ ഡ്രൈവ്, എൻഫീൽഡ് 2 സ്പീഡ് ഗിയർ എന്നിവയുടെ വരവോടെ 1911 ൽ അത് 344 സിസിയിലേക്ക്ഉയർത്തി. ലഘുചിത്രം| 1913 എൻ‌ഫീൽഡ് 425 സിസി 1912 ൽ 770 സിസി വി-ട്വിൻ ജെ‌എപി എഞ്ചിൻ ഉപയോഗിച്ച് റോയൽ എൻഫീൽഡ് മോഡൽ 180 സൈഡ്‌കാർ കോമ്പിനേഷൻ അവതരിപ്പിച്ചു.
ഒന്നാം ലോക മഹായുദ്ധം (1914-1918)
1914-ൽ എൻ‌ഫീൽഡ് ബ്രിട്ടീഷ് യുദ്ധവകുപ്പിന് ധാരാളം മോട്ടോർ സൈക്കിളുകൾ വിതരണം ചെയ്യുകയും ഇംപീരിയൽ റഷ്യൻ സർക്കാരിനായി ഒരു മോട്ടോർ സൈക്കിൾ കരാർ നേടുകയും ചെയ്തു. എൻ‌ഫീൽഡ് സ്വന്തം 225 സിസി ടു-സ്ട്രോക്ക് സിംഗിൾ, 425 സിസി വി-ട്വിൻ എഞ്ചിനുകൾ ഉപയോഗിച്ചു. അവർ വിക്കേഴ്‌സ് മെഷീൻ ഗൺ ഘടിപ്പിച്ച 8 എച്ച്പി മോട്ടോർസൈക്കിൾ സൈഡ്‌കാറും നിർമ്മിച്ചിരുന്നു.
ലോകയുദ്ധങ്ങൾക്കിടയിലെ വർഷങ്ങൾ (1921-1939)
ഇടത്ത്‌|ലഘുചിത്രം| 1923 റോയൽ എൻഫീൽഡ് 225 സിസി 1921 ൽ എൻ‌ഫീൽഡ് ഒരു പുതിയ 976 സിസി ട്വിൻ വികസിപ്പിച്ചു. 1924 ൽ അവർ പ്രെസ്റ്റ്വിച്ച് ഇൻഡസ്ട്രീസ് എഞ്ചിൻ ഉപയോഗിക്കുന്ന ആദ്യത്തെ എൻ‌ഫീൽഡ് ഫോർ-സ്ട്രോക്ക് 350 സിസി സിംഗിൾ പുറത്തിറക്കി. 1928-ൽ റോയൽ എൻഫീൽഡ് ബൾബസ് 'സാഡിൽ' ടാങ്കുകളും സെന്റർ-സ്പ്രിംഗ് ഗിർഡർ ഫ്രണ്ട് ഫോർക്കുകളും ഉപയോഗിക്കാൻ തുടങ്ങി, ഇത് ആദ്യമായി ചെയ്ത കമ്പനികളിലൊന്നാണ് അവർ. 1930 കളിൽ ബിസിനസ് നഷ്ടത്തിലായിരുന്നുവെങ്കിലും, കരുതൽ ധനത്തെ ആശ്രയിച്ച് തുടരുന്നതിന് കമ്പനിക്ക് കഴിഞ്ഞു. 1931 ൽ കമ്പനിയുടെ സ്ഥാപകരിലൊരാളായ ആൽബർട്ട് ഈഡി മരിച്ചു, അദ്ദേഹത്തിന്റെ പങ്കാളിയായ ആർ‌ഡബ്ല്യു സ്മിത്ത് 1933 ൽ മരിച്ചു.
രണ്ടാം ലോക മഹായുദ്ധം (1939-1945)
ലഘുചിത്രം| റോയൽ എൻഫീൽഡ് 250 സിസി, ടൈപ്പ് 11 എഫ് രണ്ടാം ലോകമഹായുദ്ധസമയത്ത് സൈനിക മോട്ടോർസൈക്കിളുകൾ വികസിപ്പിക്കാനും നിർമ്മിക്കാനും ബ്രിട്ടീഷ് അധികാരികൾ എൻ‌ഫീൽഡ് സൈക്കിൾ കമ്പനിയെ വിളിച്ചിരുന്നു. സൈന്യത്തിന് വേണ്ടി നിർമ്മിച്ച മോഡലുകൾ ഡബ്യുഡി / സിഒ 350 സിസി സൈഡ്‌വാൽവ്, ഡബ്യുഡി / സിഒ 350 സിസി ഒഎച്ച്‍വി, ഡബ്യുഡി / ഡി 250 സിസി എസ്വ്വി, ഡബ്യുഡി / ജി 350 സിസി ഒഎച്ച്‍വി, ഡബ്യുഡി / എൽ 570 സിസി എസ്‌വി എന്നിവ ആയിരുന്നു. പാരച്യൂട്ട് വഴി ഇറക്കാൻ രൂപകൽപ്പന ചെയ്തത 125 സിസി 2-സ്ട്രോക്ക് റോയൽ എൻ‌ഫീൽഡ് ഡബ്ല്യുഡി / ആർ‌ഇ ഏറ്റവും അറിയപ്പെടുന്ന എൻ‌ഫീൽ‌ഡുകളിലൊന്നാണ്.
യുദ്ധാനന്തര മോഡൽ ജി, മോഡൽ ജെ, എക്സ് മിലിട്ടറി സി, സി‌ഒ (1946–1954)
യുദ്ധാനന്തരം, റോയൽ എൻ‌ഫീൽഡ് സിംഗിൾ സിലിണ്ടർ ഒഎച്ച്‍വി 350 സിസി മോഡൽ ജി, 500 സിസി മോഡൽ ജെ എന്നിവയുടെ ഉത്പാദനം പുനരാരംഭിച്ചു. റീകണ്ടീഷന് ചെയ്ത മുൻ മിലിട്ടറി എസ്‌വി മോഡൽ സി, ഒ‌വി മോഡൽ സി‌ഒ സിംഗിൾ‌സ് എന്നിവയും വിൽ‌പനയ്ക്ക് വന്നു.
500 ട്വിൻസ്, മെറ്റീരിയർസ്, സൂപ്പർ മെറ്റീരിയർസ്, കോൺസ്റ്റലേഷൻസ് 1949-1963
1949 ൽ, ഇപ്പോൾ പ്രചാരത്തിലുള്ള ട്വിൻപാരലലുകളുടെ റോയൽ എൻഫീൽഡ്സ് പതിപ്പ് പ്രത്യക്ഷപ്പെട്ടു. മെറ്റീരിയർസ്, സൂപ്പർ മെറ്റീരിയർസ്, കോൺസ്റ്റലേഷൻസ് എന്നിവയുടെ മുന്നോടിയായിരുന്നു ഈ 500 സിസി പതിപ്പ്. മിതമായ നിരക്കിൽ മികച്ച പ്രകടനം വാഗ്ദാനം ചെയ്യുന്ന ഇവ വ്യാപകമായി വിറ്റു. 700 സിസി റോയൽ എൻഫീൽഡ് കോൺസ്റ്റെലേഷൻ ട്വിൻ ആദ്യത്തെ സൂപ്പർ ബൈക്ക് എന്നാണ് വിശേഷിപ്പിച്ചത്.
250 സിസി മോഡലുകൾ
ഡ്രൈവിങ്ങ് ടെസ്റ്റ് വിജയിക്കാതെ ഒരു 'പഠിതാവിന്' ഓടിക്കാൻ കഴിയുന്ന ഏറ്റവും വലിയ എഞ്ചിനായതിനാൽ 250 സിസി ക്ലാസ് യുകെയിൽ പ്രധാനമായിരുന്നു. 1950 കളുടെ അവസാനത്തിലും 1960 കളുടെ തുടക്കത്തിലും റോയൽ എൻ‌ഫീൽഡ് 250 സിസി മെഷീനുകൾ നിർമ്മിച്ചു, അതിൽ ഒരു റേസർ, 'ജിപി', സ്‌ക്രാംബ്ലർ, 'മോട്ടോ-എക്സ്' എന്നിവ ഉൾപ്പെടുന്നു, ഇത് പരിഷ്കരിച്ച ക്രൂസേഡർ ഫ്രെയിം, പ്രധാന ലിങ്ക് ഫോർക്കുകൾ ഒപ്പം വില്ലിയേഴ്സ് സ്റ്റാർമേക്കർ എഞ്ചിൻ എന്നിവ ഉപയോഗിച്ചു. ക്ലിപ്പർ ഒരു ബേസ്-മോഡൽ ടൂററായിരുന്നു, ഏറ്റവും കൂടുതൽ വിറ്റഴിക്കപ്പെട്ട മോഡൽ 248 സിസി പുഷ്റോഡ് ഒഎച്ച്‍വി സിംഗിൾ ക്രൂസേഡറാണ്. ഇടത്ത്‌|ലഘുചിത്രം|160x160ബിന്ദു| ഫ്ലൈസ്‌ക്രീനിനൊപ്പം ആർഇ ജിടി ലഘുചിത്രം|145x145ബിന്ദു| അവോൺ സ്പീഡ്ഫ്ലോ നോസെകോൺ ഫെയറിംഗിനൊപ്പം ആർഇ ജിടി 1965 ൽ,, ചുവന്ന ജിആർപി ടാങ്ക്, അഞ്ച് സ്പീഡ് ഗിയർബോക്സ് (ഇത് ക്രൂസേഡറിലെ ഒരു ഓപ്ഷൻ കൂടിയായിരുന്നു), ക്ലിപ്പ്-ഓൺ ഹാൻഡിൽബാറുകൾ, റിയർസെറ്റ് ഫുട്‌റെസ്റ്റുകൾ, സ്വീപ്പ് പൈപ്പ്, ഹമ്പ്-ബാക്കഡ് സീറ്റ് എന്നിവയുള്ള കോണ്ടിനെന്റൽ ജിടി എന്ന് വിളിക്കുന്ന ഒരു 16കി.വാ. വേരിയൻറ് പുറത്തിറക്കി. റേസ്-സ്റ്റൈലിംഗ് ഉള്ള ഇത് ധാരാളം വിറ്റഴിക്കപ്പെട്ടു. ഇടത്ത്‌|ലഘുചിത്രം|160x160ബിന്ദു| ആർഇ ടർബോ ട്വിൻ അവോൺ 'സ്പീഡ്ഫ്ലോ' ഫുൾ സ്പോർട്സ് ഫെയറിംഗ് ചുവപ്പ്, വെള്ള നിറങ്ങളിലുള്ള ഫാക്ടറി നിറങ്ങളിൽ അധികമായി ലഭ്യമായിരുന്നു.
ഒളിംപിക്, 250 സൂപ്പർ 5 എന്നിവയാണ് മറ്റ് വകഭേദങ്ങൾ.
എൻ‌ഫീൽഡ് ഇന്ത്യൻ
1955 മുതൽ 1959 വരെ ഇന്ത്യൻ സെയിൽസ് കോർപ്പറേഷന്റെ നിയന്ത്രണമുള്ള ബ്രോക്ക്ഹൌസ് കോർപ്പറേഷൻ, റോയൽ എൻഫീൽഡുകൾ ചുവന്ന ചായം പൂശി ഇൻഡ്യൻ എന്ന പേരിൽ യുഎസിൽ വിപണനം ചെയ്തു. 1953 ൽ സ്പ്രിംഗ്ഫീൽഡ് ഫാക്ടറിയിൽ ഇൻഡ്യൻ നിർമ്മിക്കുന്നത് നിർത്തി. ബാഡ്ജ് എഞ്ചിനീയറിംഗിൽ അമേരിക്കക്കാർക്ക് മതിപ്പുണ്ടായിരുന്നില്ല, അതിനാൽ മാർക്കറ്റിംഗ് കരാർ 1960 ൽ അവസാനിച്ചതിനെത്തുടർന്ന് 1961 മുതൽ റോയൽ എൻഫീൽഡുകൾ യുഎസിൽ സ്വന്തം പേരിൽ ലഭ്യമായിത്തുടങ്ങി. ഏറ്റവും വലിയ എൻ‌ഫീൽഡ് 'ഇന്ത്യൻ' 700 സിസി ട്വിൻ ആയിരുന്നു.
പുറം കണ്ണികൾ
വർഗ്ഗം:അന്താരാഷ്ട്ര കമ്പനികൾ വർഗ്ഗം:ഓട്ടോമോട്ടീവ് വ്യവസായം
കേരളത്തിലെ സ്വർണ്ണക്കടത്തു കേസ് 2020
കേരളത്തിൽ ഏറെ വിവാദമായിക്കൊണ്ടിരിക്കുന്ന സംഭവമാണ് സ്വർണ്ണക്കടത്തു കേസ്. വർഷങ്ങളായി സ്വർണ്ണക്കടത്തുമായിട്ടുള്ള വാർത്തകൾ ഉണ്ടാകാറുണ്ടെങ്കിലും ഭരണ രാഷ്ട്രീയ മേഖലകളിൽ ഏറെ കോളിളക്കം സൃഷ്ടിക്കപ്പെട്ടിട്ടുള്ളത് 2020 ജൂലൈയിൽ നടന്ന സ്വർണ്ണക്കടത്തു കേസാണ്. , . ഇന്ത്യയിലാദ്യമായി ഡിപ്ലോമാറ്റിക് ബാഗിൽ സ്വർണം കടത്തിയെന്ന പ്രത്യേകത കൂടിയുണ്ടിതിന്. സ്വർണ്ണം ഒളിപ്പിച്ച് കടത്തിയത് യുഎഇ കോൺസുലേറ്റിലേക്കുള്ള പാഴ്സലിൽ സ്റ്റീൽ പൈപ്പുകൾക്കുള്ളിലാണ് സ്വർണം ഉണ്ടായിരുന്നത്. പല ബോക്സുകളിലായി സ്വർണം എത്തിയത് ദുബായിൽ നിന്നാണ്. കസ്റ്റംസിന് കിട്ടിയ രഹസ്യ വിവരത്തിന്റെ അടിസ്ഥാനത്തിലാണ് പരിശോധന നടത്തിയതും ചില പ്രതികളെ പിടികൂടിയതും.
തുടക്കം
2020 ജൂലൈ 5ന് തിരുവനന്തപുരത്തെ യു.എ.ഇ കോൺസുലേറ്റിലേക്ക് വന്ന 15 കോടി രൂപയുടെ സ്വർണം കസ്റ്റംസ് പിടിച്ചെടുത്തതോടെയാണ് വിവാദങ്ങൾക്ക് തടക്കമാകുന്നത്. കേസിൽ കോൺസുലേറ്റിലെ മുൻ പി.ആർ.ഒ. ആയ സരിത്തിനെ കസ്റ്റംസ് അറസ്റ്റ് ചെയ്തിരുന്നു. മുഖ്യ ആസൂത്രകയെന്ന് കസ്റ്റംസ് അധികൃതർ ആരോപിക്കുന്ന മുൻ കോൺസുലേറ്റ് ഉദ്യോഗസ്ഥയും ഐ.ടി വകുപ്പിലെ കരാർ ജീവനക്കാരിയുമായ സ്വപ്‌ന സുരേഷ് ഒളിവിലാണ്. സംഭവം പുറത്ത് വന്നതിനെത്തുടർന്ന് സ്വപ്നയെ പുറത്താക്കി. കൂടാതെ ഇതിന്റെ പേരിൽ ആരോപണ വിധേയനായ ഐ.ടി സെക്രട്ടറി ശിവശങ്കരനേയും സർക്കാർ മാറ്റി. പകരം മിർമുഹമ്മദിനെ മുഖ്യമന്ത്രിയുടെ സെക്രട്ടറിയായും മുഹമ്മദ് വൈ സഫിറുള്ളയെ ഐ.ടി സെക്രട്ടറിയായും നിയമിച്ചു. സ്വപ്ന സുരേഷും സരിത് കുമാറും സന്ദീപ് നായരും സ്വർണക്കടത്തിലെ കണ്ണികൾ മാത്രമാണെന്നാണ് കസ്റ്റംസിൻറെ വിലയിരുത്തൽ. ഡിപ്ലോമാറ്റിക് ചാനൽ വഴി നടക്കുന്ന സ്വർണക്കടത്തിനെക്കുറിച്ച് യു.എ.ഇ കോൺസുലേറ്റിലെ ഉന്നത ഉദ്യോഗസ്ഥന് വ്യക്തമായ അറിവുണ്ടായിരുന്നു. പിടിക്കപ്പെടാതിരിക്കാനുള്ള അവസാന ശ്രമമെന്ന നിലയിലാണ് ബാഗ് തിരിച്ചയക്കാൻ ഇയാൾ ശ്രമം നടത്തിയത്. സ്വർണക്കടത്ത് വിവാദം ശക്തമായതോടെ യു.എ.ഇ അന്വേഷണം പ്രഖ്യാപിച്ചിരുന്നു. യു.എ.ഇ കോൺസുലേറ്റിന്റെ വിലാസത്തിലേക്ക് സ്വർണമടങ്ങിയ ബാഗ് അയച്ചത് ആരാണെന്ന് കണ്ടെത്തുന്നതിനുള്ള അന്വേഷണത്തിനാണ് തുടക്കമിട്ടതെന്ന് ന്യൂഡൽഹിയിലെ യു.എ.ഇ എംബസി അറിയിച്ചിരുന്നു. , . വിമാനത്താവളം വഴി നയതന്ത്ര ബാഗിൽ ഒളിപ്പിച്ച് സ്വർണ്ണം കടത്തിയ സംഭവത്തിൽ ഫലപ്രദമായ അന്വേഷണം ആവശ്യപ്പെട്ട് മുഖ്യമന്ത്രി പിണറായി വിജയൻ പ്രധാനമന്ത്രിക്ക് കത്തയക്കുകയും ചെയ്തു. . സ്വർണ്ണക്കടത്തിൽ മുഖ്യമന്ത്രിയുടെ ഓഫീസിന് പങ്കുണ്ടെന്നും അതിനാൽ മുഖ്യമന്ത്രി രാജി വയ്ക്കണമെന്നാവശ്യപ്പെട്ട് കോൺഗ്രസ്സ്, ബി.ജെ.പി. മുസ്ലിം ലീഗ് തുടങ്ങിയ പ്രതിപക്ഷ കക്ഷികൾ സംസ്ഥാനത്ത് സമര പരിപാടികൾ നടത്തി വരുന്നുമുണ്ട്. ,
ആരോപണങ്ങൾ / സംശയങ്ങൾ
മുൻകോൺസുലേറ്റ് ജീവനക്കാരിയായ സ്വപ്‌ന സുരേഷ് ഐ.ടി വകുപ്പിലെ ഒരു പദ്ധതിയിലെ കരാർ ജീവനക്കാരിയായിരുന്നത് വകുപ്പിനേയും മുൻ ഐ.ടി സെക്രട്ടറി ശിവശങ്കരനും മുഖ്യമന്ത്രി പിണറായി വിജയനും വിവാദത്തിൽ ഉൾപ്പെട്ടു. പ്രതിപക്ഷ പാർട്ടികൾ പല ആരോപണങ്ങളും ഉന്നയിക്കുന്നുണ്ട്. സ്വർണം പിടിച്ചപ്പോൾ വിട്ടയ്ക്കാൻ മുഖ്യമന്ത്രിയുടെ ഓഫീസിൽ നിന്നും ഫോൺ വിളിയെത്തിയെന്ന് ബി.ജെ.പി സംസ്ഥാന പ്രസിഡന്റ് കെ. സുരേന്ദ്രൻ ആരോപിച്ചു. എന്നാൽ, മുഖ്യമന്ത്രിയുടെ ഓഫീസിൽ നിന്നും ആരും വിളിച്ചില്ലെന്ന് കസ്റ്റംസ് ഉദ്യോഗസ്ഥർ വിശദീകരിച്ചു. പിന്നീട് സംഘപരിവാർ സംഘടനയായ ബി.എം.എസിന്റെ നേതാവാണ് കസ്റ്റംസിനെ വിളിച്ചതെന്ന കാര്യം പുറത്തുവന്നു. ബി.എം.എസ് നേതാവായ ഹരി രാജിന്റെ എറണാകുളത്തെ വീട്ടിൽ കസ്റ്റംസ് റെയ്ഡ് നടത്തുകയും ചെയ്തു. . കോൺസുലേറ്റിന്റെ പേരിൽ എന്ന കാർഗോ ബാഗ് വിട്ടുകൊടുക്കണമെന്ന് ആവശ്യപ്പെട്ട് കസ്റ്റംസ് ഉദ്യോഗസ്ഥരെ മുൻ എം.പിയും ദൽഹിയിലെ സംസ്ഥന സർക്കാർ പ്രതിനിധിയുമായ എ.സമ്പത്ത് വിളിച്ചിരുന്നെന്ന് ജന്മഭൂമി പത്രം ആരോപിക്കുന്നു. . ഇതിനിടയിൽ സ്വർണ്ണക്കടത്തു കേസിലെ പ്രതിയെന്ന് ആരോപിക്കുന്ന സ്വപ്ന സുരേഷിന്റെ ശബ്‍ദസന്ദേശം ഒരു സ്വകാര്യ ചാനലിലൂടെ പുറത്തുവരികയും ചെയ്തു. . സ്വർണക്കടത്ത് കേസിൽ പങ്കുള്ളതുകൊണ്ടല്ല മാറി നിൽക്കുന്നതെന്ന്. ഭയം കൊണ്ടും ജീവന് ഭീഷണിയുള്ളതുകൊണ്ടുമാണ്. ഇപ്പോൾ നടക്കുന്നത് മാധ്യമ വിചാരണയാണ്. തന്നെയും കുടുംബത്തേയും ആത്മഹത്യാവക്കിലെത്തിച്ചുവെന്ന് സ്വപ്‌ന പറഞ്ഞു.